text:
Al è il prin articul che pre Antoni al fâs in ocasion de prime fieste de patrie,a 900 agns dal Ducât dal Friûl. Nissun veve mai pensât di ricuardâ une fieste cussì significative te storie dal popul furlan. Cumò la fieste e je jentrade in forme uficiâl ancje tes istituzions, ma fin al 1977 nissun si jere mai interessât a la date. Pre Checo al à vude la intuizion, e pre Antoni al à scrit in lunc e i larc in merit.
Cumò a tornin elezions regjonâls, e no dome. Si torne a sintî ator di plui bandis che i bêçs pe lenghe e culture furlane a son staçâts. Di sigûr e je une posizion ignorante di cui che nol cognòs ni la storie ni la culture, che a son, insieme cu la economie, l’anime, la vite di un popul. Di bêçs straçâts si sa che and è tancj, ma di altris bandis. Cui sa se i furlans si visaran di ce che a disin i politics?
pre Roman Michelotti
Tal lunari di Diu ducj i dîs a son compagns e no valin redenzie nuie, parcè che Lui al è fûr dal timp e paron dal timp e mil agns pai siei voi “a son come il dì di îr, ch’al è za passât, come un turni di vuaite vie pe gnot» (salm 89,4).
Tal lunari dal mont, ch’al misure lis sôs etis in miars e miars di agns, nûf secui no son cuissà ce. Dibot nancje no si nacuarzisi che a son passâts e che a vedin lassât un segn.
Tal lunari di un popul, ch’al pò murî di vuê a doman, che a puedin sumiergilu dal sì al no, nûfcent agns a son un grum. E a valin ancjemò di plui se il popul al è piçul e espost a dutis lis intemperiis e robariis e porcariis dai grancj e dai prepotents che, magari cussì no, no si piert mai la semence.
Il popul furlan al à scugnût supâsi liberazions a pitinton. Nol jere rivât un a deliberânus che a sec al plombave un altri a deliberânus di chel di prin. Ogni viaç nus à tocjât cjantâ tedeums ch’a vevin dute l’ande di un miserere e il cont de liberazion nus rivave simpri a nô. Puntual e cui interès.
Ancje lis nestris fiestis a son stadis plui fiestis di chei altris che no nestris. Bastarès cjalâ sui nestris lunaris “nazionâi»: aniversari de republiche, aniversari de liberazion, aniversari de vitorie (int vin vude une sole), centenari de unitât, aniversari de cumbine fra chel di ca e chel di là da l’aghe e cetera.
Un slac di fiestis forestis che a nô no nus vignivin lafè nuie. Epûr lis vin fatis e lis fasìn orepresint.
Par chel mi semee dijust fâ fieste un viaç par nô, dome par nô, par une robe che e je dome nestre: i nûfcent agns de nestre indipendence, che a scjadin propit ai trê di avrîl di chest an. Che se l’Italie e à fat cjoche, za fa cualchi an, par un secul di vite (o di vitis), nô o vin nûf voltis tantis resons par fâ une sagrone come che Diu comande. Parcè che un grant al è·ancje facil ch’al rivi a tirâ indenant e, se nol rive, si jude; ma un piçul al è un câs che nol socombi. La storie e pant che ducj i monuments dai grancj a son fats cui claps puartats vie ai piçui.
Tornâ a cjatâsi, tornâ a contâsi e a contâle dopo tant timp al è un dirit e un dovê no dome viers di nô ma ancje viers di chei che a vignaran. No si fâs sù cence fâ in sot e, par che lis fondis a tegnin, tocje lâ in sot fin che si cjate cret. Il Patriarcjât di Aquilee, te so funzion gleseastiche e civîl, che dopo si fondin dutune come che tal om il cuarp e l’anime si dan dongje te persone, al è un dai cjantonâi de nestre storie, che la int studiade e inleterade e varès di tignîlu simpri come telâr par capî il nestri popul e lis nestris liendis: un popul che nol è mai stât preot e clericâl ma instès religjôs fin te medole. La nestre int e varà ingrumade un pocje di fote cuintri i predis e il gleseam ma no à mai vût stilo o odio cuintri la Glesie o lis glesiis. Dibant no’nd jere tantis e tant bielis cuant che al è rivât il taramot. Chest leam gleseastic e civîl, religjôs e ghibelin, cheste fede che e vîf te libertât, chest tirâ jù il cjapìel denant di Diu e fracâlu denant di ducj chei mancul di Lui … se no si capìss chest, no si capìs nuie ni dal Friûl ni dal popul furlan. No podìn studiâ la nestre int ni cu la prospetive di Rome ni cun chê di Moscje. O laressin a riscjo di fâ violence ae origjnalitât furlane. Pa la cuâl al è dibant domandâsi, in chest centenari: “Ma la Glesie Furlane jere propit Glesie? Valadì la int, il popul di Diu vevial un puest in cheste organizazion o no?”. E chê di Rome lassavie puest ae int cuant che il Pape al contindeve di jessi il soreli e di vê la clâf che e viergeve chest e chel altri mont? O ben: “Ma la int. come masse, come popul, come classe, ce funzions vevie intal Stat Furlan?”. Valadì jerial un Stat pardabon democratic … antifassist o no?”. Parcè? Varessino vût di inventâ nô la rivoluzion di otubar? E dopo de rivoluzsion di otubar, cu la gnove libertât de sesule e dal martijel, la int comandie plui di prin?
La storie si à di rispietâle e ancje i fats no si à di pastrocjâju o di pretindi di interpretâ cumò ce ch’al jere une volte. E alore, sun chest intono, si pò dî che la Glesie Furlane e jere une vere Glesie e che il Stât Furlan un vêr Stât. E par chei timps avonde ben!
No vin nissune pice di meti sù un Stât teocratic a ûs dal Tibet o dal Vatican. E nancje, pal moment, no vin chê di fâ une vuere di indipendence. Però o podarìn, mi pâr, fâ fieste par une date tant impuartante e ancje cirî ce che e pò dînus une indipendence vude nûfcent agns indaûr e cumò pierdude. E ancje o varìn dirit di contâsi come popul che si dà dongje ogni tant par cjapâ coragjo e magari par miorâ in ce che si pò e ancje pretindi ce che si à dirit. Cence nissun rusin e cun tante gjonde tal cûr. Parcè che, tocje berlâlu: “Se il Signôr nol fos stât de nestre bande, cuant che i umign si son metûts cuintri di nô, cu la rabie che ju scjaldave nus varessin glotûts vîfs; lis aghis nus varessin ineâts. come une montane nus varessin puartâts vie, une aghe grande nus varès tirâts sot. Benedet seial il Signôr che nus à gjavâts des lôr sgrifis” (salm 123, 1-6).
E se, o ben o mâl, nus à dade une man fin cumò, par tant timp, volêso che nus lassi implante propit cumò ch’o vin tante dibisugne a parâsi dai oseladôrs forescj e nostrans?
Patrie dal Friûl, n. 3 Març dal 1977
✒ pre Antoni Beline
IL FERÂL. 3 di Avrîl dal 1077 …il stat nazionâl furlan, cu lis sôs istituzions e cu la sô muse, al nas e al jentre te storie............
Al è il prin articul che pre Antoni al fâs in ocasion de prime fieste de patrie,a 900 agns dal Ducât dal Friûl. Nissun veve mai pensât di ricuardâ une fieste cussì significative te storie dal popul furlan. Cumò la fieste e je jentrade in forme uficiâl ancje tes istituzions, ma fin al 1977 nissun si jere mai interessât a la date. Pre Checo al à vude la intuizion, e pre Antoni al à scrit in lunc e i larc in merit.


c: text/html

text:
La scuele e je aromai tacade e la programazion didatiche pronte, o daûr a perfezionâsi. Si preparin lis ativitâts e i cors che si davuelzaran vie pal an e, jenfri chescj, ancje chei di lenghe furlane. Come che o vin spiegât plui voltis, lis scuelis a puedin meti in vore progjets mirâts in gracie di finanziaments statâi (L. 482/99) e regjonâi (L.R. 3/02). La ultime scjadince e je stade propit tal mês di Setembar stât: lis scuelis primariis e secondariis di prin grât de regjon a vevin timp fin ai 18 par presentâ la lôr domande di contribût. Jenfri i criteris par ripartî i fonts a ‘nd è cualchidun di interessant, tant che il sburt par che lis scuelis a lavorin in rêt e par che a doprin la lenghe di minorance come lenghe veicolâr. Pai istitûts che a declarin di produsi materiâl e di condividilu, al è previodût un finanziament di pueste cu la specifiche che e sei rispietade la grafie uficiâl de lenghe furlane.
LA RACUELTE_ Une volte finît il progjet, cuant che lis scuelis a mandin al Servizi identitâts linguistichis, culturâls e coregjonâi tal forest de Regjon lis cjartis de rendicontazion, a àn di alegâ ancje une copie dal materiâl produsût. Dut ce che al è tirât dongje daspò al ven puartât te sezion furlane de Biblioteche civiche V. Joppi di Udin, di mût che al puedi jessi consultât di ducj: utents, mestris, students. La idee e je chê di creâ une bancje di dâts utile soredut ai insegnants, che a puedin confrontâsi cun ce che al è za stât fat e magari evitâ ripetizions e produsi alc di gnûf.
INFORMAZION, IL SOLIT PROBLEME_ «In Biblioteche fin cumò a son rivadis dôs butadis di materiâi» nus à spiegât la dotore Marzia Di Donato responsabile de Sezion Furlane. I materiâi produsûts des scuelis primariis a son stâts trasferîts te Sezion pai Fruts, chei des scuelis mediis invezit a son restât te Sezion Furlane e a son ancje consultâts dai utents. Cundut che la cualitât e je alte, sedi par contignût che pe forme grafiche, i prodots des scuelis primariis no vegnin consultâts cuasi di nissun. Il probleme al pues jessi leât al fat che la int no ju cognòs, la Biblioteche ju à ancje metûts in mostre ma il sucès al è stât bas. Ce che al stupìs al è che il materiâl nol sei consultât nancje dai insegnants che a son daûr a preparâ un gnûf progjet. Al torne fûr ancje achì un probleme za nomenât tantis voltis, chel de informazion scjarse sedi su la distribuzion dai materiâi, sedi sui gjenars di prodots a disposizion. E pûr i mieçs par tirâ dongje lis informazions no mancjin, Internet al à dât une grande man in chest, ma nol è suficient. Di fat, la plui part dai insegnants sintûts no sa che e je cheste pussibilitât, no sa che il materiâl al è a disposizion di ducj in biblioteche, ancje se ducj a àn preseât la iniziative e a pensin che al sei fondamentâl creâ un archivi di dut ce che al ven produsût. La consultazion e permet, di une bande, di evitâ che scuelis difarentis a fasin lis stessis robis an daspò an (par esempli voltâ lis stessis flabis), di chê altre, di cjapâ a model alc che al è za stât fat par po fâlu cressi e aprofondîlu, par inricjî il progjet che si à za tal cjâf di meti in vore. Al è clâr che la comunicazion no je eficace, almancul cemût che e je stade impuestade fin cumò, se di no no si spieghe cheste «lacune».
LA SPERANCE_ Daûr dal argoment dal progjet al ven po disvilupât il materiâl di pueste, si va des schedis didatichis aes monografiis su argoments specifics, des ricercjis sul paîs a chês di storie, dai glossaris ai dissens e aes ilustrazions des storiis. L’impuartant al è creâ alc di concret, che al reste, ancje par fâ cressi l’interès dai students. Sperìn che dutis chestis voris no restin intun scansel ma che il tentatîf di creâ un archivi al vei sucès, pal disvilup stes de didatiche in marilenghe e pe autoformazion dai nestris insegnants.
Federica Angeli
ATUALITÂT – INCHIESTE La scuele – 2. Materiâi produsûts des scuelis: dulà vano a finî?............
La scuele e je aromai tacade e la programazion didatiche pronte, o daûr a perfezionâsi. Si preparin lis ativitâts e i cors che si davuelzaran vie pal an e, jenfri chescj, ancje chei di lenghe furlane. Come che o vin spiegât plui voltis, lis scuelis a puedin meti in vore progjets mirâts in gracie di finanziaments statâi (L. 482/99) e regjonâi (L.R. 3/02). La ultime scjadince e je stade propit tal mês di Setembar stât: lis scuelis primariis e secondariis di prin grât de regjon a vevin timp fin ai 18 par presentâ la lôr domande di contribût. Jenfri i criteris par ripartî i fonts a ‘nd è cualchidun di interessant, tant che il sburt par che lis scuelis a lavorin in rêt e par che a doprin la lenghe di minorance come lenghe veicolâr. Pai istitûts che a declarin di produsi materiâl e di condividilu, al è previodût un finanziament di pueste cu la specifiche che e sei rispietade la grafie uficiâl de lenghe furlane.

robotstxt: allowed

filter: keep


text:
05 agosto 2008
Maurizio Vandelli a Maian
Apontament vinars ai 8 di Avost tal cjamp sportîf in place!
Jentrade libare.
Un altri biel colp tal Festival di Maian 2008: compliments al Gnut e a dute la Pro Majano.
3 commenti:
- Venusia ha detto...
-
Compliments a dute la Proloco di Maian, la sagre e je propite biele, musiche par zovins e mancul zovins, di mangjâ par ducj i guscj e int simpatiche! A part la pescje che mi mangje dome beçs... =)
- 6/8/08 23:37
- thermonuke ha detto...
-
Incurant de mes racomandazions tu as volut strafà.
Sfida le liende.
Eco el risultat...Show interot.
Cumo par plase fin al 17 tas!
E sta ale largje de place par cualchi di che se ti bechin chei de pro ti sentin sule griglie!
(e ancje minghi!)
- 9/8/08 15:46
- Christian Romanini ha detto...
-
Mandi thermo,
lu savevis che tu vevis di dâmi la tacade e alore ti rispuint cuntune peraule che tu âs doprât tu... :P
- 9/8/08 16:18


text:
AVRÎL – PRIME PAGJINE. EDITORIÂL – Friûl dineât te urne nissun doman pe nestre tiere / INTERVISTE. La cuistion furlane e trê candidâts presidents / La Patrie e ringrazie e no dismentee / PAGJINE 2 – La ultime fadie leterarie di Otto D’Angelo, pitôr dal Friûl / Si scuen stâi dongje ae nestre Universitât rinovâ il pat cul teritori furlan / CJARGNE VIVE. Liuterie Rossitti a Tumieç / PAGJINE 3 – FURLANS DIGJITAIT FURLAN. Kappa Vu e vierç une vetrine web pai ebook in lenghe furlane / FURLANS DIGJITAIT FURLAN. Un premi “il sît de ARLeF al vinç il premi “mediastars” te categorie “sociis culturâls” in rêt / Siums: cuant che il teatri nol dîs nuie e invezit in Europe… / PAGJINE 4 – CJAMINANT TE STORIE. L’insediament fortificât dal “Cuel des Maseriis” / Nascimbeni al vinç il premi “Zâl par furlan / E DUCJ A VIVERIN… FURLANS E CONTENTS. La biele indurmidide / SIMPRI BOGNS. Alberto Luchini, Uchì, Udin, 2002 / PAGJINE 5 – MUSICHE. I Carnicats a rispuindin a Lino Straulino su la musiche furlane / IL FERÂL. 3 di Avrîl dal 1077 …il stat nazionâl furlan, cu lis sôs istituzions e cu la sô muse, al nas e al jentre te storie / PAGJINE 6 – SLOVENIE. Cemût mai ancje la Slovenie? / AUSTRIE. Elezions che a àn butât jù il sisteme Haider la minorance slovene une vore contente dal risultât / FRIÛL EUROPE. Cooperazion teritoriâl, un avignî di fâ sù e une storie di no tradî / I POPUI MINORIZÂTS ATOR PE EUROPE. Istruzion e lenghe tal Paîs Basc / PAGJINE 7 – LETARIS. Bandieris robadis: l’an prime a Manià (Pordenon), po a Sant Zorç di Noiâr (Udin) e chest an a dolegne dal Cuei (Gurize) /SIUMS DI STORIE – come che e varès podût lâ. La Cavoce di Lutar / “LA (TÔ) PATRIE DAL FRIÛL… INTUN CLICK” – CONCORS FOTOGRAFIC. La foto sielzude par chest mês /
*** I articui a son disponibii fracant sul titul. Buine leture.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
26 febbraio 2010
Zornade furlane dai dirits 2010 - Il comitât 482
Doman al è l'aniversari dal riviel contadin dal 1511.
Cualchidun al varà sintût alc in mert a la "Crudel Zobia Grassa", ma parcè "crudel"? Cheste e je la version viodude cul voli di chei che lis àn cjapadis, ven a stâi i nobii sorestants. A mi mi plâs di plui la version furlane "il riviel de Joibe Grasse" cuant che par une volte i Furlans a àn di "Vonde!" a cui che in chê volte che al tibiave il popul.
Chi us met il comunicât dal Comitât 482.
27 di Fevrâr: Zornade Furlane dai Dirits
Al è zaromai di un pôcs di agns che, ai 27 di Fevrâr, il Comitât 482 al celebre la Zornade Furlane dai Dirits. Chê date, di fat, e ricuarde la Joibe Grasse dal 1511 cuant che si impià il riviel popolâr plui grant inte storie dal Friûl: un episodi storic che, fûr di ciertis leturis stereotipadis che cualchidun al va dilunc a proponi, al mostre a clâr che lis comunitâts furlanis a jerin prontis a doprâ ogni mieç par difindi i lôr dirits.
Vuê, compagn di chê volte, si cjate simpri cui che al è pront a dineâ o a usurpâ chei dirits. Vuê, compagn di chê volte, al covente che i furlans a rivendichin i lôr dirits e a lotin par difindiju. Dut câs, tantis robis a son cambiadis, a tacâ dai sistemis par puartâ indenant la lote: îr cun ronceis, pichis e arcabûs; vuê cun mobilitazions democratichis, bataiis civîls e resistence no violente.
Il Comitât 482 al è nassût cun chê di difindi i dirits linguistics e nazionâi des diviersis comunitâts minorizadis dal Friûl e, duncje, al è propit su chest teren che o vin miôr movisi. Dut câs, chest nol vûl dî che dutis chês altris cuestions no nus tocjin. Par esempli, ancje in Friûl, i efiets de crisi economiche internazionâl a son denant dai voi di ducj. No podìn, duncje, no jessi dongje di chei che ta chescj mês a àn pierdût il lôr puest di vore e a chei che a son daûr a batisi par difindilu. Ce che nus cjate malfidents, invezit, al è cemût che la politiche regjonâl, une volte finide la crisi, al pâr che e ponti plui a tornâ a proponi un model di svilup compagn di chel di cumò, impen di imbastînt un alternatîf in stât di resisti miôr ai efiets des crisis finanziariis e economichis, e ancje ae concorince internazionâl. Cun di plui, o stimìn vergognôs il compuartament di cui che al profite des dificoltâts puartadis de crisi par meti sot atac o limitâ i dirits, sei intal mont dal lavôr che inaltrò. Al sarès miôr che lis autoritâts no cjapassin masse sot gjambe chês bandieris furlanis che plui di une volte i lavoradôrs a àn jevât intant des lôr mobilitazions…
Cuant che o fevelìn di model di svilup alternatîf, no pensìn dome al mont dal lavôr, ma ae societât interie. Cun di fat, al covente un sisteme di autoguvier reâl des comunitâts locâls che al sepi gjestî cun cussience lis risorsis umanis e naturâls che un teritori variât e complès tant che il Friûl al ufrìs e no fiscâlis pal interès di altris. Ce bisugne vino di eletrodots che a savoltin il teritori e che la lôr energjie i covente a altris? Ce nus servissie une linie feroviarie a alte velocitât che e sbreghe fûr la Basse e che no à nancje une fermade in Friûl? A son juste dôs des milante domandis che o varessin gust di fâi a chei che a imponin lis lôr sieltis a di une tiere e a di un popul che al pâr che nol vedi nancje il dirit di vierzi bocje. Tant di cjapiel, alore, denant des mobilitazions di chei furlans che a rivendichin il dirit di decidi dal lôr destin e dal avignî de tiere là che a vivin.
E ce dî po dai dirits linguistics dai furlans? La leç statâl 482/99 e à juste finît dîs agns e, se no si varan novitâts, in curt si cjatarìn al so funerâl. Cun di fat, al va dilunc il tai progressîf des risorsis che a coventin par metile in vore. Par dodis lenghis e par passe trê milions di citadins, intal 2010, no varìn nancje doi milions di euros. Forsit, inte Union Europeane, dome la Grecie e rive a fâ piês di cussì… E intant che i nestris politics a restin cidins, si sassine la 482, ven a dî la leç che e varès di meti in vore l’articul 6 de Costituzion de Republiche taliane! E in Regjon ce sucedial? La gnove leç sul furlan, la 29/07, e reste ferme e lis risorsis si sbassin. Partîts e politics si mandin di Erode a Pilât, e nissun di lôr al fâs pardabon alc par cambiâ cheste situazion. Al è pardabon dongje, aromai, il pericul di pierdi chel che si à rivât a otignî cun agns e agns di bataiis democratichis.
In Regjon e je stade fate buine ancje une leç sui dialets di çocje venite. Nus àn dite che e covente par difindi la diviersitât linguistiche de nestre tiere, ma ce difese puedie rivâ di cui che al cîr dal continui di sdrumâ jù lis politichis linguistichis che la leç za e previodarès? Aromai lu àn capît benon ducj chei che – come il Comitât 482 – al è di agns che si batin pai dirits linguistics dai furlans, dai slovens e dai todescs dal Friûl. O sperìn che un tant no ur tocji ancje a chei che – furlans o no – a doprin fevelis di stamp venit. E cemût dismenteâ rom e sinti che, in Friûl compagn che in Italie, no dome no si ju ten di minorance linguistiche, ma dispès si ju discrimine a palês?
Nol è chest l’avignî che o volìn pal Friûl e al è par chest che no restarìn a cjalâ dut chest in cidin. Pal rispiet che o puartìn pes bataiis e pai sacrificis dai nestris paris si refudìn di sbassâ il cjâf e o lin dilunc a rivendicâ i nestris dirits linguistics e nazionâi. Cussì, compagn dai nestris vons, o alcìn la bandiere dai dirits e dal autoguvier, par fâ sù un Friûl che al sedi Patrie di dirits par dutis e par ducj.
Udin, Fevrâr dal 2010
Il puartevôs dal Comitât 482
Carli Pup
Cualchidun al varà sintût alc in mert a la "Crudel Zobia Grassa", ma parcè "crudel"? Cheste e je la version viodude cul voli di chei che lis àn cjapadis, ven a stâi i nobii sorestants. A mi mi plâs di plui la version furlane "il riviel de Joibe Grasse" cuant che par une volte i Furlans a àn di "Vonde!" a cui che in chê volte che al tibiave il popul.
Chi us met il comunicât dal Comitât 482.
27 di Fevrâr: Zornade Furlane dai Dirits
Al è zaromai di un pôcs di agns che, ai 27 di Fevrâr, il Comitât 482 al celebre la Zornade Furlane dai Dirits. Chê date, di fat, e ricuarde la Joibe Grasse dal 1511 cuant che si impià il riviel popolâr plui grant inte storie dal Friûl: un episodi storic che, fûr di ciertis leturis stereotipadis che cualchidun al va dilunc a proponi, al mostre a clâr che lis comunitâts furlanis a jerin prontis a doprâ ogni mieç par difindi i lôr dirits.
Vuê, compagn di chê volte, si cjate simpri cui che al è pront a dineâ o a usurpâ chei dirits. Vuê, compagn di chê volte, al covente che i furlans a rivendichin i lôr dirits e a lotin par difindiju. Dut câs, tantis robis a son cambiadis, a tacâ dai sistemis par puartâ indenant la lote: îr cun ronceis, pichis e arcabûs; vuê cun mobilitazions democratichis, bataiis civîls e resistence no violente.
Il Comitât 482 al è nassût cun chê di difindi i dirits linguistics e nazionâi des diviersis comunitâts minorizadis dal Friûl e, duncje, al è propit su chest teren che o vin miôr movisi. Dut câs, chest nol vûl dî che dutis chês altris cuestions no nus tocjin. Par esempli, ancje in Friûl, i efiets de crisi economiche internazionâl a son denant dai voi di ducj. No podìn, duncje, no jessi dongje di chei che ta chescj mês a àn pierdût il lôr puest di vore e a chei che a son daûr a batisi par difindilu. Ce che nus cjate malfidents, invezit, al è cemût che la politiche regjonâl, une volte finide la crisi, al pâr che e ponti plui a tornâ a proponi un model di svilup compagn di chel di cumò, impen di imbastînt un alternatîf in stât di resisti miôr ai efiets des crisis finanziariis e economichis, e ancje ae concorince internazionâl. Cun di plui, o stimìn vergognôs il compuartament di cui che al profite des dificoltâts puartadis de crisi par meti sot atac o limitâ i dirits, sei intal mont dal lavôr che inaltrò. Al sarès miôr che lis autoritâts no cjapassin masse sot gjambe chês bandieris furlanis che plui di une volte i lavoradôrs a àn jevât intant des lôr mobilitazions…
Cuant che o fevelìn di model di svilup alternatîf, no pensìn dome al mont dal lavôr, ma ae societât interie. Cun di fat, al covente un sisteme di autoguvier reâl des comunitâts locâls che al sepi gjestî cun cussience lis risorsis umanis e naturâls che un teritori variât e complès tant che il Friûl al ufrìs e no fiscâlis pal interès di altris. Ce bisugne vino di eletrodots che a savoltin il teritori e che la lôr energjie i covente a altris? Ce nus servissie une linie feroviarie a alte velocitât che e sbreghe fûr la Basse e che no à nancje une fermade in Friûl? A son juste dôs des milante domandis che o varessin gust di fâi a chei che a imponin lis lôr sieltis a di une tiere e a di un popul che al pâr che nol vedi nancje il dirit di vierzi bocje. Tant di cjapiel, alore, denant des mobilitazions di chei furlans che a rivendichin il dirit di decidi dal lôr destin e dal avignî de tiere là che a vivin.
E ce dî po dai dirits linguistics dai furlans? La leç statâl 482/99 e à juste finît dîs agns e, se no si varan novitâts, in curt si cjatarìn al so funerâl. Cun di fat, al va dilunc il tai progressîf des risorsis che a coventin par metile in vore. Par dodis lenghis e par passe trê milions di citadins, intal 2010, no varìn nancje doi milions di euros. Forsit, inte Union Europeane, dome la Grecie e rive a fâ piês di cussì… E intant che i nestris politics a restin cidins, si sassine la 482, ven a dî la leç che e varès di meti in vore l’articul 6 de Costituzion de Republiche taliane! E in Regjon ce sucedial? La gnove leç sul furlan, la 29/07, e reste ferme e lis risorsis si sbassin. Partîts e politics si mandin di Erode a Pilât, e nissun di lôr al fâs pardabon alc par cambiâ cheste situazion. Al è pardabon dongje, aromai, il pericul di pierdi chel che si à rivât a otignî cun agns e agns di bataiis democratichis.
In Regjon e je stade fate buine ancje une leç sui dialets di çocje venite. Nus àn dite che e covente par difindi la diviersitât linguistiche de nestre tiere, ma ce difese puedie rivâ di cui che al cîr dal continui di sdrumâ jù lis politichis linguistichis che la leç za e previodarès? Aromai lu àn capît benon ducj chei che – come il Comitât 482 – al è di agns che si batin pai dirits linguistics dai furlans, dai slovens e dai todescs dal Friûl. O sperìn che un tant no ur tocji ancje a chei che – furlans o no – a doprin fevelis di stamp venit. E cemût dismenteâ rom e sinti che, in Friûl compagn che in Italie, no dome no si ju ten di minorance linguistiche, ma dispès si ju discrimine a palês?
Nol è chest l’avignî che o volìn pal Friûl e al è par chest che no restarìn a cjalâ dut chest in cidin. Pal rispiet che o puartìn pes bataiis e pai sacrificis dai nestris paris si refudìn di sbassâ il cjâf e o lin dilunc a rivendicâ i nestris dirits linguistics e nazionâi. Cussì, compagn dai nestris vons, o alcìn la bandiere dai dirits e dal autoguvier, par fâ sù un Friûl che al sedi Patrie di dirits par dutis e par ducj.
Udin, Fevrâr dal 2010
Il puartevôs dal Comitât 482
Carli Pup
Nessun commento:
Iscriviti a: Commenti sul post (Atom)


text:
Un strument didatic divertent là che si puedin cjatâ proverbis, peraulis e cjançons, voltâts in 15 lenghis, par permeti ai fruts de scuele de infanzie e primarie une graduâl scuvierte des analogjiis e des diferencis che a son tra culturis e lenghis diviersis, cun chê di promovi une educazion plurilengâl, pluriculturâl e interculturâl.
Progjet realizât di Futura Edizions cu la poie de ARLeF
Detais
Autore: Silvana Schiavi Fachin
Diretore artistiche: Patrizia Geremia
Dissens: i fantats dal centri diurni Punto Zero e Patrizia Geremia
Grafiche: Gabriele Martin
Coordenadore: Francesca Benvenuto
Colaboradôrs: Priscilla De Agostini e Federica Angeli (ARLeF), Ziva Gruden (Scuele Bilengâl di San Pieri dai Sclavons), Luigia Negro (Union culturâl economiche slovene), Velia Plozner (Comission pe minorance gjermanofone in provincie di Udin), Lucia Protto (Centri Etnografic di Sauris), Lucia Talamini (Istituto Ladin de la Dolomites di Borca di Cadore)
Lenghis: Furlan, Talian, Inglês (UK), Inglês (USA), Aramaic, Portughês, Sloven, Francês, Todesc, Ebraic, Gjaponês, Spagnûl, Ladin, dialet triestin e venit
An: 2015
Editôr: Futura Edizions


text:
Strument didatic pes scuelis primariis, fat dal Consorzi Universitari dal Friûl, in colaborazion cuntun grup di esperts e insegnants, intal ambit dal progjet “Incressite de cognossince inte lenghe minoritarie”. Il manuâl al ricostruìs lis vicendis dal Friûl de etât protostoriche e de etât romane.
Si cjape in esam la valorizazion de lenghe furlane e la cognossince dal teritori regjonâl, sedi dal pont di viste gjeografic che des testemoneancis storichis.
Detais
Ideazion e supervision dal progjet: Andrea Tilatti
Autôrs Protostorie in Friûl: Mirta Faleschini
Autôrs Storie dal Friûl in ete romane: Stefano Magnani, Aldo Candussio, Gaetano Vinciguerra, Paola De Monte
Revision: Monica Peron
Referent dal grup di lavôr: Gaetano Vinciguerra
Dissens: Roberto Zanella
Traduzion integrâl: Serling scarl
Coordenament gjenerâl: Stefania Della Martina
Impagjinazion e stampe: Lithostampa
Lenghe: furlan
An: 2010
De stesse serie: Preistorie in Friûl
Achì sot, ancje Il gno cuader di lavôr, cun schedis didatichis, esercizis e aprofondiments.


text:
Cuant che in Friûl si pronuncie il non di Zico, a tantis personis ur pâr cuasi che il timp si sedi fermât. No je dome nostalgjie sportive di passe 20 agns fa (par altri, agns di ricuardâ), ma ancje tante ricognossince par un om, prime che par un campion, che al à lassât des nestris bandis une imagjin nete e umane, come che dome i grancj a san lassâ.
Storiis di balon si disarà. Ma no dome.
Zico e il Friûl, Zico e la int furlane che no lu à mai dismenteât. Cussì o jerin restâts cuant che tai prins agns ’80 il «Galinho» al zuiave tal Udin. Cussì la int e à tornât a saludâlu cuant che il 8 di Novembar stât al è tornât in Friûl, a Orsarie, in ocasion dai 25 agns dal Udinese Club de frazion di Premariâs, a lui intitulât.
UNE GRANDE FIESTE_ Un event che ducj a spietavin cun gole, cun passion, cun tante curiositât. Une fieste che, gjavâts i agns (a passin par ducj, ancje par Zico, che tra l’atri al à dite di sei a pene deventât nono), e à ricuardât i biei timps passâts. Par metile adun, al à coventât passe un an, come che al à dite te conference stampe il President dal Udinese Club di Orsarie Alessandro Scarbolo.
Par contâle si podarès ancje scomençâ de fin, cuant che te sale teatrâl di Orsarie si son cjatâts in tancj par spietâ la cerimonie uficiâl che e à dât uficialmentri a Zico la citadinance onorarie dal paîs furlan.
«Zico tu sês furlan cumò», al à vosât un om de platee, e dal moment si è jevât sù il coro di stadi che al faseve capî il preseament de int pal fat che Zico al fos pardabon un di nô.
ZORNADE EMOZIONANTE_ Si podarès contâ ancje – come che al à fat savê l’adet stampe dal AUC Gianluca Bertozzi che lu compagnave – che dal prin moment che al è rivât a Orsarie e fin cuant che al è tornât in albierc a durmî, aes dôs di gnot passadis, Zico nol à in pratiche fermât di strenzi mans, di fâ fotos cu la int e di firmâ autografs. «Une grande emozion, stâ a contat par dute la zornade cun Zico – al à dite Bertozzi –. Cuant che o soi lât insieme al president Scarbolo a cjolilu in aeropuart, intal viodilu rivâ mi è vignût un grop di emozion che no podarai mai dismenteâ».
Bertozzi, tornant a rivivi la serade di Orsarie, al à ancje contât cualchi moment simpatic cul campion brasilian (vuê alenadôr dal Olympiacos Pireo in Grecie), sucedût fûr de cerimonie uficiâl, come cuant che «il Galinho» i à firmade la maiute origjinâl dal Udin dai agns ’80.
E ae fin, al reste dome un piçul displasê pai tifôs che cun dute probabilitât no podaran mai viodi Zico sentât su la panchine dal Udin, tant che alenadôr. Di fat, al à dite che al à gust che i resti il biel ricuart di cuant che al zuiave. Pecjât, al ven di rispuindi. Ancje se tal balon, come te vite, al vâl il mût di dî «mai dî mai…»!
Enrico Turloni
ATUALITÂT – Zico in Friûl: storie di un amôr............
Cuant che in Friûl si pronuncie il non di Zico, a tantis personis ur pâr cuasi che il timp si sedi fermât. No je dome nostalgjie sportive di passe 20 agns fa (par altri, agns di ricuardâ), ma ancje tante ricognossince par un om, prime che par un campion, che al à lassât des nestris bandis une imagjin nete e umane, come che dome i grancj a san lassâ.


text:
Intune Regjon di un milion di abitants miôr vê dôs Universitâts piçulis o une grande? La domande e torne fûr dispès sul gjornâl di Triest Il Piccolo dulà che il sburt par incorporâ cors e facoltâts al è une vore penç. Soredut cul centridrete al guvier de Regjon e torne a fâsi fuarte la tindince a fâ crodi che al sarès di tornâ a unificâ i doi ateneus che intai ultins 40 agns si son disvilupâts in forme autonome.
Za tal 2010 Roberto Morelli, gjornalist professionist e docent di Teorie e Tecniche dal Gjornalisim te Facoltât di Siencis de formazion a Triest, al veve fat une propueste ai doi sistemis universitaris regjonâi di lâ viers formis di razionalizazion e di riorganizazion. A jerin peraulis in plene sintonie cul messaç de assessore regjonâl ae Universitât di in chê volte, Alessia Rosolen.
Al sarà un câs, ma cumò che la Rosolen e je di gnûf a cjâf di chest setôr si torne a scomençâ a dî di meti dongje lis fuarcis. Sinergjie, unificazion, tai dai doplons: chestis peraulis a tornin dutis intal discors che al è vignût fûr dal prin incuintri che Rosolen e à volut fâ cui retôrs di Udin e di Triest, Alberto Felice De Toni e Maurizio Fermeglia, e cul diretôr de Sissa, Stefano Ruffo. Covente fâ i conts, al somee, cu la duplicazion inutile dai cors di lauree, ma soredut la novitât e je la costituzion di une Fondazion uniche regjonâl pe Universitât che e varès di lâ a aministrâ i fonts pe ricercje, premiant lis iniziativis dulà che i ateneus si metin adun e cirint di specializâ ognidune des dôs Universitât in alc.
A presentâ chestis ideis, ancjemò une volte, su Il Piccolo, al è simpri Roberto Morelli che al è il puartevôs dal “metodi Rosolen”. A diference di agns indaûr, cheste volte al precise che nol sarès pussibil fondilis intune uniche “Universitât di Triest e Udin”, ma bisugne lavorâ par vê «dôs sedis distintis di un sôl ateneu slargjât». Ma il messaç pai furlans al è clâr: «Inte societât di trente agns fa, l’ateneu sot di cjase al sunave tant che un dirit. Vuê o savìn che e je stade une condane».
Par Triest, che e jere la uniche Universitât in regjon, di sigûr la nassite de Universitât di Udin e je stade une condane. Ancje parcè che Udin, purpûr cuntun sotfinanziament vergognôs, e je cressude une vore, fin a superâ Triest pe prime volte tal 2016 par numar di iscrizions. Il probleme che Rosolen e à voie di risolvi forsit al è chest. Se il finanziament des universitâts al ves di lâ daûr di cheste dinamiche, a Triest no varessin masse ce ridi: e alore la idee di un contignidôr par indreçâ ducj i contribûts publics pe ricercje e i contribûts dai imprenditôrs privâts e je perfete par tornâ a puartâ a Triest il balin des decisions e dai riparts.
Se i criteris doprâts a fossin chei dal merit, de ecelence dai progjets, de valorizazion dai zovins di talent, il retôr De Toni al podarès ancje fidâsi. Ma al è plui probabil che si ledi daûr de logjiche de ricercje dal consens e des “lobbies” politichis. E alore ocjo! Valie la pene di vendi la autonomie di une Universitât domandade cun fuarce dal popul furlan? Cence garanziis, al sarès un suicidi. ❚
Walter Tomada
IL COMENT. Metodi Rosolen. La Fondazion che e mande a fonts la Universitât............
Intune Regjon di un milion di abitants miôr vê dôs Universitâts piçulis o une grande? La domande e torne fûr dispès sul gjornâl di Triest Il Piccolo dulà che il sburt par incorporâ cors e facoltâts al è une vore penç. Soredut cul centridrete al guvier de Regjon e torne a fâsi fuarte la tindince a fâ crodi che al sarès di tornâ a unificâ i doi ateneus che intai ultins 40 agns si son disvilupâts in forme autonome.


text:
Il Friûl al è un teritori cuntune storie milenarie. Popui, tradizions, culturis, lenghis, usancis e costums diferents a àn traviersât lis nestris planis e lis nestris monts, contribuint a plasmâ la identitât che ancjemò vuê nus caraterize. Intun mont che al è in progression continue, mantignî il ricuart e conservâ chest patrimoni nol è tant facil. Par fortune a son iniziativis – come in chest câs la rievocazion storiche – che nus judin no dome a memoreâ la storie, la complessitât e l’incjant de nestre Patrie, ma ancje a pandi la bielece de nestre culture ai visitadôrs che nus vegnin a cjatâ di altris regjons e di altris tieris, e che a puedin cussì preseâ il sflandôr, la ricjece e dutis lis particolaritâts de nestre piçule, grande Mari patrie.
Glemone, Spilimberc, Voleson, Cividât, Oleis, Vençon e tancj altris borcs e paîs a imbastissin ogni an events e rievocazions cun corteus, spetacui di place, musichis popolârs e antighis, barachins cun gastronomie e ogjets artesanâi di ogni cualitât. Cun di plui, i artiscj che si incuintrin pe strade a son simpri pronts a pandi la lôr passion par chestis arts cence timp – chês dal artesanât – e dispès nus maravein cun dimostrazions dal vîf de lôr abilitât manuâl tal lavorâ len, fier, corean, tal realizâ zoiis, tal piturâ e tant altri.
I periodis storics cjapâts in considerazion a van de etât dai Celtis, passant pai Romans, la Ete di Mieç e il Rinassiment, rivant ai timps di Napoleon e de Cjase di Asburc. E ancjemò, chescj events dispès a cjapin dentri no dome grups dal teritori, ma si cree une ocasion di scambi cun rievocatôrs di dute Europe, che nus puartin a cognossi i lôr costums e lis lôr tradizions; parimentri, i nestris ju invidin tes diviersis citâts europeanis, pandint ancje tal forest – di là des Alps e dai confins – il sflandôr che al caraterize il Friûl e la sô int.
Dismenteâ par un lamp il presint e lis preocupazions e sprofondâ in etâts aromai lontanis, ma ancjemò inmagantis e magjichis, e je une ocasion uniche par imparâ ma ancje un moment di divertiment, di gjonde e di compagnie, ligrie e tante fieste par tancj, zovins e mancul zovins. Grancj e picinins, ducj a puedin vivi la emozion de rievocazion storiche; nol impuarte se si à une part tant che figurants o se si partecipe tant che turiscj: l’incjant di chest viaç tal timp al è cence fal garantît! ❚


text:
Mandi nono!
Mandi frute!
Cemût? Ce âstu fat îr che e jere domenie?
O ai cjalade la partide dal Udin.
Ah, brâf! Jo no ai rivât a viodile. Cemût ise stade?
Mah. Cjale: l’Udin chest an al è propit malmetût, ma chel arbitri li al è miôr che al cambi mistîr!
Parcè? Masse erôrs?
No sai ce che al è sucedût, ma al veve dât un gol, dopo al à fat un mot cu lis mans, al è lât vie e cuant che al è tornât tal cjamp il gol nol jere plui.
Ah, sì: o vevi sintût che a vevin anulât un gol al VAR.
Jo no lu ai sintût: lu ai propit viodût al bar! Ma no ai capît dulà che al è lât chel pindul dal arbitri prime di decidi di anulâ il gol.
Eh: al è lât al VAR!
Ma… si puedial fâ? Lâ tal bar cussì, tal mieç de partide?
Si scugne, nono! Il regolament cumò al fevele clâr! Se al sucêt alc di dubi, si à di lâ al VAR par decidi.
Oh, biele cheste! Ma ta un bar a câs?
Ma no, cemût a câs? Al è li, dongje dal cjamp. No lu vevistu mai viodût, nono?
Arbitris cjocs o ‘nd ai viodûts un grum, sì. Ma un che al va tal bar propit tal mieç de partide no, chel no lu vevi mai viodût.
Ma nono…
Dut câs, almancul cumò o rivi a capî la motivazion de sô sielte: sigûr tal bar nol à dome decidût ce fâ dal gol, ma al à ancje parât jù alc, e viodint cemût che al à arbitrât, no jere aghe.
Nono…
Ma cemût fasial a decidi li? Domandial a di chei che a son lâts a bevi? No saressial stât miôr consultâsi cun cualchidun che al stave ancjemò su la sô cjadree a cjalâ la partide?
Nono, al VAR! Al va a cjalâ lis azions al ralentadôr.
Biele cheste! Pense tu: jo o voi tal bar a cjalâ la partide parcè che no rivi a lâ al stadi, e l’arbitri che al è bielzà li al jes par cjalâle tal bar ancje lui!
Il VAR, no il bar! Al è l‘acronim di Video Assistant Referee, Assistent al Video dal arbitri. Al è un sisteme che a àn metût dal an passât. In pratiche, cuant che l‘arbitri al à un dubi suntun rigôr, un cartelin o robis cussì, al pues fermâ il zûc e lâ a controlâ tal video.
Ah, comut cussì. Mi sarès coventât un VAR ancje cun tô none, cuant che i cuistionavin. Invezit, mi tocjave simpri dâi reson a jê, e dopo tal bar di bessôl. ❚
Bete di Spere


text:
Deskbar
Il Deskbar al è chel piçul panel che in maniere predefinide si cjate tal angul in alt a drete dal schermi. Al è la version di Haiku de sbare des ativitâts di Windows cul so boton Start. Al conten il menù di Deskbar di dulà che si pues inviâ aplicazions e preferencis, une guantiere cuntun orloi e sot di chel, altris struments. In bas, une liste dai programs atualmentri in esecuzion.
Tu puedis spostâ il Deskbar in cualsisei angul o, tant che une sbare, vêlu dilunc l'ôr superiôr o inferiôr dal schermi. Par spostâlu al baste cjapâlu te aree cui groputs che e sta intune bande de guantiere (viôt la figure parose) e strissinâlu inte gnove posizion.
Tu puedis ancje striçâlu intune disposizion plui compate strissinant la aree cui groputs sul menù cu la fuee dal Deskbar. Vint la altece de lenghete di un barcon regolâr, ancje i barcons slargjâts al massim no oscurin la vuantiere dal Deskbar cu lis sôs iconis e l'orloi.
Cjapant chel altri widget cui groputs de guantiere, tu puedis cambiâ la largjece dal Deskbar strissinant il mouse a drete o a çampe:
Un Deskbar plui larc al permet tantis plui iconis par rie te guantiere. In diplui al cjonce cetant di mancul i nons luncs des aplicazions inte liste dai programs in esecuzion, In particolâr se si dopre iconis plui grandis.
Il menù Deskbar
Si vierç un menù cuant che si fâs clic te part superiôr dal Deskbar:
Informazions sul sisteme... - Al mostre cualchi informazion di base dal sisteme, licencis e i ricognossiments dal progjet Haiku.
Cjate... - Al vierç il dialic pe Interogazion.
Mostre replicants - Al mostre/plate il piçul widget dal Replicant che tu dopris par strissinâlu ator, par gjavâlu o par jentrâ tal so menù contestuâl.
Monte - Al ufrìs lis stessis opzions di cuant che al ven invocât dal clic diestri sul Scritori (see Montâ i volums).
Preferencis Deskbar... - Al vierç un panel par configurâ il Deskbar (viôt sot).
Jessude di Haiku - Al ufrìs lis opzionsopûr .
documents, cartelis, aplicazions resintis - Liste dai ultins documents, cartelis aplicazions viertis di resint (viôt lischi sot).
Applications, Demos, Deskbar applets, Preferences - Liste di aplicazions, dimostrazions, applet e preferencis instaladis.
Tu puedis zontâ colegaments a altris programs (o cualsisei cartele, document, interogazion e vie indenant) metintju in ~/config/settings/deskbar/menu/.
Preferencis di Deskbar
Il panel des preferencis di Deskbar si divît in trê sezions.
Aplicazions
Lis impostazions chi sot no si aplichin aes impostazions che tu âs instalât, ma al compuartament e al aspiet de liste des aplicazions in esecuzion.
Menù
Infûr dai prins doi elements dal menù dal Deskbar, che a son fis, tu puedis personalizâ chei sot di
Chi tu puedis stabilî il numar di documents resints, cartelis e aplicazions che a vegnin mostrâts intal lôr menù tal Deskbar, opûr no viodiju dal dut.
Il boton al vierç la cartele ~/config/settings/deskbar/menu/. Dentri tu cjatarâs i file e lis cartelis che a vegnin fûr tal Deskbar, come impostazion predefinide chescj a son , , , e .
Tu puedis eliminâ o zontâ vôs come colegaments a aplicazions, documents o ancje interogazions, al baste copiâ/eliminâ lis vôs su/di cheste cartele.
I programs instalâts di un pachet, a metin in automatic une vôs tal Deskbar. In base al numar di pachets che tu âs instalât, chest al pues deventâ un tic ingolfât. Se tu preferissis vê il plen control e viodi dome lis aplicazions che tu coleghis lì par cont to (magari categorizant in sot-cartelis), cussì al è ce mût che si fâs:
Tu creis un colegament de cartele dal menu in ~/config/settings/deskbar/ e i cambiis il non a menu_entries. Dal Terminâl si rive a fâ il lavôr cun:
ln -s ~/config/settings/deskbar/menu ~/config/settings/deskbar/menu_entries
Barcon
Tal ultin, lis preferencis pal barcon dal Deskbar.
La guantiere
Par altri, la guantiere e ospite l'orloi. Passe parsore dal orloi cul mouse par visualizâ la date intun fumet. Fâs clic di çampe su di lui par mostrâ un calendari. Fâs clic di diestre par platâ/mostrâ l'orloi o par inviâ lis preferencis su Ore e par configurâlu.
Ducj i programs a puedin instalâ une icone te guantiere par furnî al utent une interface. Il sisteme e-mail, par esempli, al mostre un simbul diferent cuant che si à pueste no lete e al ufrìs un menù contestuâl par (par esempli) creâ o controlâ se si à gnove pueste. Controlôr dai procès al è un altri esempli che al dopre la sô icone te guantiere par dâ informazions (CPU/memorie doprade) e par ufrî un menù contestuâl.
La liste des aplicazions in esecuzion
Tu puedis passâ a une specifiche aplicazion in esecuzion fasint clic su la sô vôs tal Deskbar e sielzint il so/un dai soi barcons dal sot-menù. Fasint clic diestri tu puedisi barcons opûr e cun lôr la aplicazion interie.
Un MAIUSC CTRL clic suntune aplicazion al plate ducj i siei barcons, un CTRL clic ju torne a mostrâ.
Cuant che tu dopris la impostazion "estensôr" par mostrâ ducj i barcons di une aplicazion, tu puedis fâ clic-centrâl suntun barcon o aplicazion par fâ partî une gnove istance. Par esempli, fasint clic centrâl su un StyledEdit in esecuzion, al vierzarà un gnûf barcon-document.
Forsit plui util: intant che si ten fracât MAIUSC, un clic centrâl suntun barcon lu fâs sierâ. Al va ben cuant che tu desideris sierâ un pôcs dai tancj barcons vierts di Tracker, par esempli.
Se tu âs ativât i Espansôrs tes impostazions dal Deskbar, tu puedis espandi/striçâ la liste dai barcons subite sot de vôs di une aplicazion.
Denant di ogni barcon de aplicazion al è un simbul che al da informazions sul so stât. Un simbul clâr al significhe che al è un barcon visibil, un scûr che al minimizât. Trê liniis denant di un simbul al indiche che nol sta sul spazi di lavôr atuâl.


text:
In Frisie, la nazion cence stât che si cjate tra la Olande e la Gjermanie a esistin ben doi sport nazionâi nassûts li. Pratichis atletichis che i frisons a àn savût conservâ e promovi, tant che a vegnin zuiâts ancje di professioniscj.
IL KAATSEN_ e je une sorte di vie di mieç jenfri il volley e il tenis. Si frontin 2 scuadris di 3 elements che a àn di tirâsi une bale di gome dure cuntun diametri di 3,5 centimetris sul cjamp di zûc lunc 61 metris e larc 32 metris. I atletis a àn di bati la bale cuntune sole man crote o taponade di un guant: che al dipent dai rûi di zûc. I ponst a son similârs a chei dal tenis e cuant che une squadre e fâ 6 zûcs e vinç la partide.
La sô origjin e je datade tor dal an 1000 d.d.C. e tal 1854 a Franekeradeel si è tignût il prin torneu.
In dì di vuê chest zûc al è popolâr tai Paîs Bas e in Belgjiche, al nivel plui alt il kaatsen al è praticât adiriture di professioniscj in stadis di pueste e i lôr incuintris a son trasmetûts di diviersis televisions.
IL FIERLJEPPEN_ al è un sport plui stramb: al è il salt di un fossâl plen di aghe montant suntun pâl. Si tachisi al pâl lant plui in sù pussibil par cirî di rivâ di chê altre bande de spuinde il plui lontan pussibil. La abilitât e sta tal restâ e lâ sù pal pâl intant che chest al cole indevant. Chei che a restin cul pâl dret e che po a colin te aghe a son tancj. E ven fate une classifiche di pueste.
L’atuâl record al è di Bart Helmholt di Hurdegaryp (Frisie). Al è rivât a 20,76 metris tal 2007.
Dree Venier
Frisie, tiere di sport autocton............
In Frisie, la nazion cence stât che si cjate tra la Olande e la Gjermanie a esistin ben doi sport nazionâi nassûts li. Pratichis atletichis che i frisons a àn savût conservâ e promovi, tant che a vegnin zuiâts ancje di professioniscj.


text:
President, nus contial da la assemblee nazionâl che si è davuelte domenie ai 27 di Avrîl a Udin?
Tal ultin congrès nazionâl de Fidas, che si jere tignût a Bari, o vevi proponût, come component dal consei, la candidature di Udin par ospitâ, dai 25 ai 27 di Avrîl di chest an, il 47n congrès nazionâl, in ocasion dal cincuantenari de fondazion de Associazion Furlane Donadôrs di Sanc. La propueste e je stade acetade a la unanimitât e duncje Udin e je deventade par trê dîs la capitâl dal don dal sanc. A son rivadis 66 associazions di dute Italie e inte domenie o vin vude la sfilade cun ben 22 mil partecipants. Par fâus capî cemût che si è svilupât il corteu: lis regjons a àn sfilât par sezions regjonâls, il Venit par provinciis, il Friûl par associazions e la AFDS par zonis. Di fat, la provincie di Udin e je dividude in 17 distrets, segn di trop radicade che e je la culture dal don di sanc te nestre tiere.
Cun di plui e je stade ancje la ocasion par fâ sfilâ ancje lis nestris sessions militârs, o ben chês de polizie, dai vigjii dal fûc e de forestâl.
Chest al è un moment impuartant par manifestâ e rindi simpri plui publiche la donazion parcè che a son daûr a nassi leçs europeanis cun normativis pertinentis a la donazion.
Duncje la AFDS e je une des primis, se no la prime, associazion in Italie par durade e numar di donadôrs?
Sì, dopo 50 agns di ativitât la AFDS e conte 50.000 iscrits, la plui numerose di Italie. Ogni an si zontin 2000-2500 gnûfs donadôrs, ancje se intal stes timp a ‘nt pierdìn 1000-1500 par limit di etât.
Il probleme che si è presentât ultimementri al è che, inte provincie di Udin, lis personis che a àn plui di 66 agns (etât massime par donâ) a son plui di 110.000 mentri zovins fint ai 17 agns a son 75.000: clâr che chest nol permet un just ricambi gjenerazionâl.
Parcè i furlans sono donadôrs cussì grancj?
O savìn che il Friûl al à tant patît: vuere, emigrazion, abandon, miserie e fam. Come risultât di chest al è deventât une vore sensibil a la soference e al capìs ben ce che al vûl dî donâ par judâ chei altris. Cun di plui e je ancje vere che o sin un popul cuntune mentalitât sierade ma che cuant che si vierç viers il prossim al sa dâ ancje il cûr.
La nestre e je deventade une vere e proprie culture dal don tant che le cjatin plui fuarte tai paîs che no in citât.
In Italie cemût sino metûts a nivel di donazion?
Ancje se ta chescj ultins agns i dâts chi in Friûl a son confuartants, al è just dâ une cjalade ai risultâts a nivel nazionâl: purtrop in Italie a son ancjemò tantis zonis dulà che il don dal sanc nol è suficient par cuvierzi la dibisugne. Tantis regjons a son a un nivel une vore sclagn, e se o confrontìn i dâts che nus rivin de Europe il cuadri al è ancjemò plui vilient: stâts come la Irlande, la Svezie, la Austrie o la Belgjiche a àn produzions une vore plui altis. La Italie e je a mieze classifiche europeane e se nol fos pal Friûl e il grant sfuarç dai nestris donadôrs o saressin ancjemò plui indaûr. Par vê cualchi dât: in Italie la percentuâl di donazions di plasme par numar di abitants e je dal 10,34%; in Friûl o sin passe il 20%, in Campanie no di plui dal 2%.
O vuei descrivius ancje cheste realtât: in Friûl o vin dîs malâts che a dibisugnin di ben 2500 donadôrs par podê tratâju intun sôl mês. La alternative? Vivi tacâts di un respiradôr.
Ce aie di fâ une persone che e vûl donâ?
Al è sempliç: si à di vê tra i 18 e i 66 agns e pesâ plui di 50 Kg, si va tal centri di trasfusion plui dongje e li si fasin lis analisis preliminârs par viodi se un al è adat a donâ. Po dopo si pues iscrivisi a une sezion de AFDS. Chest al permet di reperî lis personis in câs di richiestis di grups di sanc particolâr.
_______________________________________________________
La AFDS par furlan
A un an de muart di pre Toni Beline la AFDS e à publicât un libri cun lis sôs riflessions, pinsîrs che lui al scriveve su la riviste il “Dono”. Come che nus dîs te prefazion Renzo Peressoni “Te nestre associazion o sin usâts a dî che, tra i valôrs che plui a dan un sburt a un desideri tant grant di donâ sanc, al sedi il jessi leâts in maniere profonde a la nestre tiere, a la sô vere tradizion, a chel che i dâ origjinalitât culturâl. Pre Antoni Beline di cheste furlanetât al jere il naturâl puarte bandiere parcè che e je i à savût dâ il miôr di se come om, come scritôr e come studiôs e naturalmentri come predi stant che l’amôr pe nestre tiere al à components sacrâi une vore fuarts.”
Il libri al è stât presentât in ocasion dal congrès nazionâl e par difondi in dute Italie i principis e i valôrs di pre Toni al è stât voltât ancje par talian di pre Romano Michelot che al à curât la selezion dai articui. La semence plantade di pre Antoni no je muarte di bant: ancje se cumò lui nol pues plui puartâ indevant la rubriche, la riviste il Dono e continue a presentâ la pagjine par furlan, che cumò si clame apont “Friûl”.


text:
Catul
Gai Valeri Catul (par latin Gaius Valerius Catullus; Verone, 84 p.d.C. - Rome, 54 p.d.C.) fo un poete antîc roman.
Biografie[cambie | modifiche il codiç]
Di cuant che al vignì al mont no o sin sigûrs: San Jeroni nus fâs savê che al nassè tal 87 p.d.C. e che al murì a trente agns tal 58, ma nol pò jessi, stant che intune poesie al fevele de spedizion in Britanie, che Juli Cesar condusè tal 55 e che probabilmentri al varès vût fastidis a contâle di muart; la soluzion podarès jessi un erôr di San Jeroni, che nol varès interpretât ben sôs risultivis, là che si segnave l'an fevelant dai consui in carghe, che a saressin stâts chei dal 84 e no chei dal 87. Alore al sarès nât tal 84 e muart tal 34. Dut câs, al vignive di une famee siore di Verone, intune tiere che j restà simpri unevore leât (i plaseve un grum lâ a rilassâsi te sô vile di Sirmion, sul lât di Garde), ancje se al passà di zovin a Rome, là che al fasè tele cui leterâts plui impuartants e al tacà a salacâ sence masse columie par vivi a la beade; tantetant, cuant che si lagne tes sôs poesiis di no vê la crôs di un centesin, al esagere un pôc. A Rome nol cognossè dome omps di culture, parcè che si inamorà di une pelande dissoludone, Clodie, sûr di Clodi il nemì di Ciceron; nocate che e jere maridade, a jê si leà e chê no ve scrupui a tradî ancje lui; daspò tant zigzegâ, daspò vêle molade e justade plui di une volte, a larin in rotis (tal 55 no si viodevin za plui). Cence contâ un viaç in Bitinie, là che al jere lât a cjatâ la tombe dal fradi, e dutis lis voltis che al faseve su e jù di Verone e di Sirmion, al restà a vivi a Rome fin a la muart.
Il Liber[cambie | modifiche il codiç]
Di Catul si pò lei il cussì clamât Liber, une ricolte di cjants scrits cul stîl dal circul dai poetis gnûfs, che al è il plui innomenât di lôr, vadì une poesie graciose, privade e unevore fine, metude su cuntune grande erudizion e cuntun atent labor limae, cjatant inspirazion dai eleniscj che a scrivevin d'amôr gjavant fûr câs de mitologjie e soredut di Calimac. Stant che i cjants dal Liber son d'ocasion e di arguments e ton diviers e che ciertis componiments às plui sens di bessôi che no ducj insiemit, al somee che la ricolte sedi stade metude adun daspò la sô muart tirant dongje sôs diviersis poesiis. Dut câs, lu si divît in trê tocs: in chel centrâl l'editôr cencenon (al podarès però ancje jessi Corneli Nepôt, che al jere amì di Catul e che a lui al è dedicât il prin cjant) al parà dentri lis poesiis cun plui erudizion e mitologjie (i carmina docta), propite seont la maniere dai alessandrins e di Calimac, cun dutis lis tecnichis ricercjadis e un pôc barochis che a plasevin a lôr e il gust pes preciosetâts; in chei altris lis poesiis plui leadis al privât, tal ultin i epigrams e tal prin composizions cun metri svariât. In chestis sezions de ricolte di une bande si respire ben la vite gaiarine di bintars che, come ciertis artiscj dal Votcent, a fasevin Catul e i siei mateçôs amìs dal zîr dai poetis gnûfs, che, cetant plui disimpegnâts di chei dal circul di Mecenât, si cjapavin mancul sul seri; di chê altre si compagnin i niçulaments dal amôr dal poete e la sô Clodie, sorenominade Lesbie par ricuardâ lis feminis dal tias di Saf a Lesbi, une lassive, paraltri maridade cuntun altri, che lu fasè patî un grum cu la sô lizere infedeltât.
Catul mostre cun scletece ducj i siei sintiments, che a son une schirie, soredut par vie de imberdeade vicende d'amôr: lui amave Lesbie un grum, ma il comportament di jê i 'nd' faseve nassi di contrastants, come la rabie e la rassegnazion; par esempli, a son innomenâts i viers là che al dìs di amâle e di detestâle tal istes timp (Odi et amo. Quare id faciam, fortasse requiris./ Nescio, sed fieri sentior et excrucior: par furlan al ven fûr o odei e o ami. Forsit tu domandis cemût fasio. No sai, ma o sint che al sucêt e o sufri in crôs). Tai viers come te vite, al lè simpri daûr dai sintiments, come ai plasês e ai vizis, cence mai volê meti un fren o un limit: a voleve vivi lis emozions al massimp e tai cjants no i interessave di ritocâju in nissune maniere, come che al faseve Orazi, ni di dâ une forme gnove a sintiments stereotipâts, come che a usavin i alessandrins, ma dome di contâ i siei propite come che a jerin. Gjavâts fûr i carmina docta, nol ve mai pôre di doprâ un lengaç vîf e familiâr e diminutîfs, che lu judavin a meti su chê admosfere privade che si cubiave ben cu la sanceritât dai sintiments che al cjantave.
Bibliografie[cambie | modifiche il codiç]
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
- Catul, Liber, Londre, MacMillan, 1866
Leams esternis[cambie | modifiche il codiç]
- Catullo, Gaio Valerio, treccani.it


text:
10 novembre 2008
La Arlef che mi plasarès...
26 commenti:
- checo ha detto...
-
Grazie Christian dal bon acet de propueste.
O premet che no soi al curint di propuestis fermis tai cassetins da l'Arlef o di propuestis za fatis tal timp e duncje o podares proponi falopis.
Ti tocj tal setor che siguramentri ti interesse: le comunicazion.
Chist setor si sa che al è une vore impuartant pal us di ogni dì di une lenghe, sedi tes formis virtuals che ches stampadis (tal rasonament no consideri lis publicazions di libris). O feveli dai gjornai e periodics stampats, di television, di radio, di informazion in ret e vie indevant. Eco par stiça gjornaliscj, grafics, fumetiscj, a produsi lavors di nivel simpri plui alt par contignuts e cualitat, oltre o organisa cors specifics (come chal è za stat fat par cualchi setor), o podares jessi un bon torne cont il meti in pints un premi pal setor sudividut par categoriis come par esempli: gjornalisim d’inchieste, gjornalisim pai fruts, gjornalisim ambiental, fumuts, e vie indevat ce che si riten impuartant di favori.
Se mi ven su alc altri o tornarai a rompi a coiar vie come chal dis Dree.
Mandi checo
- 11/11/08 08:19
- Sandri Carrozzo ha detto...
-
O propon un "concors miss maiute furlane bagnade" e la "sagre de urtie in padiele"
- 11/11/08 08:30
- checo ha detto...
-
...uhuuuuu no stin a dismenteasi dai tradutors!
Christian propueste bis:
concors pal tradutor talian/furlan plui biel braf e bon,
1^Premi € 1.000.000
- 11/11/08 09:02
- thermonuke ha detto...
-
Rinfuarcia Friulanication,
le braure di sedi furlan!
Becs spinduts ben :-DDD
- 11/11/08 09:05
- Unknown ha detto...
-
Cemut ta la Province Autonome de Bolzan, mjeti lis tabelis de lis stazionis e l'orari uficial dal tren bilengal.
- 11/11/08 11:55
- Scovacis ha detto...
-
Però, Checo: ce ideone! E une cunvigne no, fevelant di ideis origjinâls? E par fortune che tu fastiliavis tant pai bêçs dâts ae Patrie. Ma sì: butin tal cesso un tic di euro par un premi, che dopo si lu asegnarà cui solits criteris talians. O viôt zà Villotta ricevilu: al à fat ce tantis robis par furlan e al è ancje il dean dai gjornaliscj FVJ.
Benon!
Ah, dificil eh, passâ dal criticâ al FÂ!!!
- 11/11/08 14:59
- Venusia ha detto...
-
Ce biele idee Christian che di coinvolzi i letors tal promovi propuestis, ancje se no deventin atuativis ma si fâs fevelâ la int! Mi plâs la idee di Checo, che o condivit. Jo o varès di proponiti chel progjetut pai fruts che ti ai mostrât
- 11/11/08 15:55
- checo ha detto...
-
Dree,
mi par che tu às pocje fiducie tal gnuf CdA da l'Arlef e ancje tal Comitat tecnic sientific!
Jo o crot che le professionalitat e vedi di jessi stiçade, cun cors e incentifs dedias. Ma no tu varas migul pore che si fasedi dongje cualchi zovin gjornalis o fumetist/stricador? Mi par che no sedin centenars i gjornaliscj o fumetiscj/stricadors a disposizion!
Podopo pal amor di dio no vuei sostituimi ai creatifs come te, prego o restin in spiete des tos ideis e o crot che pal mistir e pe esperience che tu às e saran siguramentri significativis.
Ps 1: Paveute no mi plas ma al è lì parceche al è stat elet o no?
Ps 2: no centr cul Arlef ma o crot ch'al sares un bon imprest e ancje un bon coni meti adun une associazion di gjornaliscj furlaniscj (che scivin par furlan).
- 11/11/08 17:53
- checo ha detto...
-
...e po Dree cuant mai ajo fastiliat dai beçs das ae Patrie?
Se mai al sares pulit che cui che i tocje decidi il ripart dai beçs (di ducj) nol vedi colegaments direts cui beneficiaris, se tu as voe di capile e se no tenti da cont il sustament. Al è dibant scandalizasi de stessis robis che sucedin fur di chenti e no par ches de nestre regjon.
Ti bussi sul ciarneli
- 11/11/08 17:59
- Scovacis ha detto...
- Questo commento è stato eliminato dall'autore.
- 11/11/08 18:51
- Scovacis ha detto...
-
Cjar Checo, se tu disis che o varès pore di tirâ dentri zovins, fumetiscj e vie indevant, ancjemò une volte tu mostris di no cognossimi e - come al solit - di insinuâ slealmentri robis che no esistin. Tu sbaris propit a câs, informiti miôr.
(Tant tu insistis, tant tu disis simpri chês, tant tu ciris di sputanuciâ che mi ven simpri iniment "Cui che al à il suspiet,
al à il difiet.")
Par cont de me critiche no ao la libertât di fâle? Al è chel che tu disis simpri ancje tu, tu ti sês smenteât? No pues dîlu se mi soi stufât di premis che no funzionin e cunvignis, cuant che o viôt un grum di robe concrete che si podarès fâ?
Lis professionalitâts a esistin zà, ma lis nominis e i incarics no van daûr di chê tal sisteme atuâl. E nancje lis premiazions...
Strani che cuant che si cjate di criticâ chei altris tu lu sâs e se al è di inmaneâ un premi ideât di te dut al devente obietîf e meritocratic.
E dopo, par esempli a la Ninine i plâs la propueste. Zà tu ti arindis ae prime critiche? Precisile, insist, pense ae zurie...
Eh... dure metisi in zûc, no? Sì sì: miôr stâ in bande, no impaçâsi e fa il moralist sui altris.
Pe Patrie no feveli des ultimis che tu âs det ma di robe di cualchi mesut fa sul Furlanist, cuant che i bêçs a erin decidûts di altris.
Ten cont che o soi ben d'acuardi cun te che cui che i tocje decidi il ripart dai beçs nol vedi colegaments direts cui beneficiaris, o che no varessin di jessi nominis politichis ma professionâls. Però stant che no ai timp di piardi no mi met nancje tal discors, che il siteme al è cussì e no sigûr daûr di chestis nominis!!!
(E tra l'altri lis nominis che tu tu âs criticât di plui a son par gno cont ches miôr). Se dopo tu âs chê di fâ demagogjie facil ae Grillo, fâs, fâs...
Post Scriptum pe associazion dai gjornaliscj furlaniscj che scrivin par furlan: la idee e je zà stade butade, ma al mancje cualchidun che si cjapi l'impegno. Jo e altris a 'nd vin zà fin sore ai cjavei cussì. Se tu vuelis fâ di segretari benvignût, o vin zà plui di 10 nons sigûrs e o stimi che a 20 si rivi subit. Une base di lusso zà pronte, che si insumiarès cualsisei gnove associazion furlaniste. E une vore util, o concuardi.
- 11/11/08 18:52
- Christian Romanini ha detto...
-
Podio notâmi ancje jo te associazion o checo e nomansland mi mandin i carabinîrs a cjolimi? =)
(ps: e je une batude par sdramatizâ... mi racomandi... e no stait a barufâ!)
(ps2: la idee de associazion e je vere e ancje ce che al à dit il dree)
- 11/11/08 19:40
- Luca Peresson ha detto...
-
Statût ARLeF:
Vt. Art.4 par.4 pont d
Vt. Art.7 par.1 (dut)
---
Cemût si disial par talian "vueli di clap"?
- 11/11/08 20:19
- Andri ha detto...
-
Mi plasarassin plui investiments su gnovis tecnologjis par furlan. Ma bisugnarès fâ plui che tabaiâ
- 11/11/08 20:48
- checo ha detto...
-
Si e je vere jo no ti cognoss, mi scusi se tu le às cjapade come isinuazion sleal, però di ce ch’o sai no mi par che e sedi une grande schirie di fumetiscj par furlan che par altri e cjatin spazi di massime dome su le Patrie, Alc e cé, forsit tu puedis indicami alc che no cognoss.
O continui a crodi che dai imprescj di stiçament come dai premis ben calibrats e cualificats e podedin jessi un (no l’unic) bon motif par favori produzions gnovis in furlan. O pensi ancje che pal gjornalisim che publica une inchieste giornalistiche in anteprime par furlan al dedi lustri e dignitat ae lenghe, e ch’al tiredi dongje letors e adets ai lavors.
Chist al è un me pensir, no jessint dal setor no mi permet di di cemut ch’al sares mior impuesta un eventual Premi/Concors tal setor de stampe (TV, radio, gjornai, fumuts, altri). E naturalmentri e coventin fa stradis di formazion, ancje se alc al è za stat fat e al ven fat.
O capis ancje le to delusion di ve viodut passa premis, concors, cunvignis, e vie indevant, ma lis stessi robis lis disevin le gjenerazion di furlaniscj prime di te. Si fas tant par viodi no tancj risultats parceche il mont al va indevant cun le potence dai soi imprescj e dal sbatiment pai valors des “piçulis” robis come le nestre culture. Però o pensi ancje che cuant che li srobis si fasin ben e cjapin spessor dopo e vegni preseadis e e dan ancje dai risultats. O vuei cjapa un esempli fuart: trop ch’al à stimolat lis ideis il concors Start Cup te Universitat? Cjapin ce ch’al funzione in chel premi e voltinlu tal cjamp che nus interesse.
Mi scjampe un'atre idee, puedio Dree?:
posto che Il Diari al ven distribuit cul sisteme dal free press, podaressie le Patrie (cul supuart dal Arlef) passa ancje je a free press (incidino tan lis ientradis dai abonats e des venditis?) e jessi dade fur in dut il Friul une volte al mes celofanade cul Diari?
Dree, o resti ancje in spiete des tos propuestis, setu stuf e deludut pes propuestis za fatis o atu alc di gnuf?
PS: mi fas plese che le associazion dai gjornaliscj furlans e sedi za stade pensade, o speri che cjapi pit prime pussibil e che doventedi une “lobby” di cualitat e une machiene di “vuere” a pro dal Friul. O capis che tu e atris o sedis une vore indafarats ma pal moment no tu mi cjatis disponibil a cjapami su ancjemò atris impegnos,oltri a chei cho’ndai, almancul par 3/4 ains.
- 12/11/08 11:31
- Scovacis ha detto...
-
Checo. Pai premis: tu tu crodis che a sedin utii. Par passâ di une impression personâl a alc di plui concret fasìn un dibatit su la utilitât o mancul di chei che son, i lôrs difets, cui che al vinç, il lôr impat su la int "normâl" (e no nô nerd furlans) e viodìn se al è il câs di fânt altris. Podopo par une robe po stai che il premi e pues jessi la robe juste, par altris no: a mi semplicementri no mi plâs la mode dal "premisim" o dal "cunvignisim". Magari ancje une mostre e pues jessi util, ma si à di valutâ câs par câs.
Par cont di chel sul gjornalisim. Il gjornalisim par furlan e furlanist al sta vignint su ben ma nol è inmò madûr e une robe cussì e riscje plui di rompi lis balis che judâ. Pe idee «publica une inchieste giornalistiche in anteprime par furlan al dedi lustri e dignitat ae lenghe, e ch’al tiredi dongje letors e adets ai lavors.» o soi tant d'acuardi che mi samee parfin ovvie (forsit nome a mi e a ti), ma no sta a crodi che al sedi facil, massime cun lis scjarcis fuarcis che o vin, compensadis nome de grande passion di tancj colaboradôrs che i crodin cence vê praticamentri nissun ricognossiment economic e che no smetarai mai di ringraziâ. Par cumò nô si sin concentrâts a contâ ce che al sucêt tal mont furlanist te maniere plui complete pussibil: cheste e je la base par vê ancje il rest. E cualchi copiadurute le vin zà vude...
Pe Patrie-distribuzion. Tu che tu sês preocupât pe strassarie di bêçs publics e a cui laressin tu proponis une idee che e coste une vore di plui de Patrie di cumò. Fâ une robe cussì a compuartarès aumentâ la tiradure (e duncje cosj di stampe) une vore di plui. Par chest no sin lâts indevant cuntune idee dal gjenar. Inoltre bisugne viodi se e je plui efficace une Patrie che e va al public gjeneralist o a un plui "di elite". Par un gjornâl di ideis e militant tant che la Patrie po stai che sedi adiriture miôr la segonde soluzion. Dutcâs viodarìn. Sigûr che se un Arlef cun dentri Romanini e Bressan al cjapàs une decision cussì, tu tu varessis vût cuissà ce sospiets, se no jere une tô idee!
Par cont dai fumuts, leiti il speciâl de Patrie sui fumuts di Avrîl par savênt alc di plui. Speciâl che al à il difiet di no fevelâ tant de realtât di Pordenon, un grum vivarose. Li si fevele ancje di un pâr di biei libris produsûts dal grup FAME, e ti ricuardi che ancje sul Diari a son fumuts. Une note sul discors di chest media, cussì o cjapi l'ocasion par sfogâmi un tic. La robe che mi fâs deventâ mat e je che in chest moment, li che i furlans a an soredut la dificoltât a lei la lenghe, al sarès un dai media plui utii di doprâ, come che al è stât tant util tai agns 20 e 30 tai Usa par fâ imparâ la lenghe a la int, pe sô particolaritât di jessi scrit ma no masse, parcè che la descrizion dal ambient e dai personaçs le fâs il disen. La robe ancjemò plui incredibil e je che al è un mieç di espression potentissim jenfri i zovins, che cumò cun la "novelle vogue" dai romançs grafics si slargje ancje a un public plui adult, che o vin un grum di autôrs in Friûl, in gracie dai tancj cors che al à fat Davide Toffolo vie par dute la regjon, che o vin zovin autôrs che lavorin pal forest (!!!) - e tancj di lôr a fasin robe par furlan par passion - che il concors pal fumet di Onde Furlane fat passe 10 agns fa al à vût un successon e che nol è stât plui riproponût (ve ca un che se si propon o sai zà che al varès un sucès mostro). Cundut chest, no si ponte par nuie sul fumut (va bè che dopo o ai simpri la stesse pore: se si fâs alc bisugne viodi cemût che ven fate). Une robe che mi fâs deventâ mat e che al è miôr che nancje no i pensi parsore che mi ven nome gnervôs. Se jo no fos ancje un fumetist mi batarès ae muart par promovilu, ma stant che o soi interessât in prime persone, sigûr al saltarès fûr cualchidun a sputanuçâ che jo lu fasarès par interes. Bon, almancul lassaitmi sfogâ suntun blog.
Pal cont di no cognossimi tu lu âs mostrât a plen e no stenti a crodilu. Mi pâr che tu sês avonde fûr dal mont furlanist tai ultims agns, alore!
Sicome tu mi dâs l'impression di jessi un "vecjo furlanist" daûr di chel che al salte fûr ogni tant traviars il to anonimât o vuei sfogâmi un tic ancje cun vualtris: la naine dal "o ai fat... o eri tal MF..." molaile, che tai ultims 20 agns o vês fat avonde une brute figure e fra nô zovins o sês un esempli sì, ma - magari cussì no - di cemût no fâ lis robis, cul vuestri continui sputanuçâsi che al à minât il moviment e di cui tu âs fat mostre ancje ator pai blog.
O ai l'impression che fra lis gnovis jevis la robe e sedi un tic diviarse e che si rispietisi inanzidut come furlaniscj, distinguint ben cui che - al di là des ideis personâls - al fâs e cui che al tabae.
Podopo la barufe e ven fûr istes, ma no il rispiet personâl.
La scuse di vê vût un passât, nol justifiche judizis a slàs sul presint. E scusimi ancje chi de sbrocade, ma insome...
- 13/11/08 15:58
- checo ha detto...
-
Dree
o ài let,
vuè e doman o soi straindafarat, sabide o domenie o smicj ti rispuinditi.
Ti cuieti dome disinti che no soi vecjon (juste passat i 40) e no ài mai fat part dal MF lu ài dome tignut di voli e podopo de porcarie des elezions europeanis dal 87 mi à fat simpri plui schifo.
si sintin in curt, mandi
- 13/11/08 18:04
- Scovacis ha detto...
-
Checo, alore forsit su chel cont o sin d'acuardi. Jo nome mi pues basâ su alc che ven fûr de fumate dal anonimât...
- 13/11/08 22:05
- sibel ha detto...
-
Erkek sikenler daha çok gay sex filmleri ve travesti porno sayesinde götten sikişmek için can atmaya başladılar.
- 15/10/19 03:23
- Evden eve nakliyat ha detto...
-
http://www.sadiknakliyat.com
http://www.sadiknakliyat.com.tr
http://www.fileevdenevenakliyat.com
adalar evden eve nakliyat
arnavutköy evden eve nakliyat
avcılar evden eve nakliyat
bağcılar evden eve nakliyat
bahçelievler evden eve nakliyat
- 8/4/20 18:17
- Evden eve nakliyat ha detto...
-
bakırköy evden eve nakliyat
sultangazi evden eve nakliyat
silivri evden eve nakliyat
çekmeköy evden eve nakliyat
çatalca evden eve nakliyat
- 8/4/20 18:17
- Evden eve nakliyat ha detto...
-
merter evden eve nakliyat
güngören evden eve nakliyat
büyükçekmece evden eve nakliyat
şile evden eve nakliyat
zeytinburnu evden eve nakliyat
- 8/4/20 18:18
- Evden eve nakliyat ha detto...
-
beyoğlu evden eve nakliyat
küçükçekmece evden eve nakliyat
kağıthane evden eve nakliyat
eyüp evden eve nakliyat
gaziosmanpaşa evden eve nakliyat
- 8/4/20 18:18
- Evden eve nakliyat ha detto...
-
beykoz evden eve nakliyat
fatih evden eve nakliyat
tuzla evden eve nakliyat
sultanbeyli evden eve nakliyat
sancaktepe eve nakliyat
esenler evden eve nakliyat
şişli evden eve nakliyat
- 8/4/20 18:18
- Evden eve nakliyat ha detto...
-
sarıyer evden eve nakliyat
beşiktaş evden eve nakliyat
esenyurt evden eve nakliyat
üsküdar evden eve nakliyat
pendik evden eve nakliyat
hadımköy evden eve nakliyat
- 8/4/20 18:19
- Evden eve nakliyat ha detto...
-
maltepe evden eve nakliyat
kartal evden eve nakliyat
beylikdüzü evden eve nakliyat
kadıköy evden eve nakliyat
Ataşehir Evden Eve Nakliyat
Şişli Evden Eve Nakliyat
Ümraniye evden eve nakliyat
EVDEN EVE NAKLİYAT
ŞEHİRLER ARASI NAKLİYAT
- 8/4/20 18:19


text:
CU LIS MAGJIIS DI LOREENA MCKENNITT TAL CJISTIEL DI UDIN SI È SIERÂT FOLKEST IN FRIÛL VIGNESIE JULIE.
Dopo di une edizion cetant emozionante e cun grancj numars si è sierade te serade di lunis ai 22 di Lui tal cjistiel di Udin cul conciert di Loreena Mc Kennit la 41e edizion di Folkest.
Une presince di public cussì numerôs e diferent ancje par etât nus mostre che la strade cjapade e je chê juste e soredut e rapresente un invistiment pal avignî dal festival stes. Cirche 12.000 personis distribuidis tra 50 apontaments tai 22 comuns cjapâts dentri pe edizion 2019: Sauris, Duin, Tramonç Disore, Pulfar, Romans dal Lusinç, Travês, con cualchi apontament significatîf a Gurize, Spilimberc, Udin, cun Cjaudistrie e, novitât di chest an, il comun di Auronzo di Cadore, pe prime edizion di Folkest in Cjadovri.
Artiscj di dut il mont a àn animât i tancj palcs di Folkest – event che de sô fondazion ’tal è stât atent a musichis di etniis e culturis diferentis – dai 20 di Jugn ai 22 di Lui: Scozie, Serbie, Slovenie, Irlande, Ongjarie, Colombie, Austrie, Republiche Ceche, Argjentine, Polonie, Bielorussie, Cravuazie, Bosgne, Ingletiere, Canada e Italie.
Tra i grancj nons ospits di cheste edizion il duet Shel Shapiro – Maurizio Vandelli cul “Love and Peace Tour”, la intramontabile formazion de PFM impegnade tal “TVB – The very best tour” e la cjantautore canadese Loreena McKennit, star internazionâl de musiche folk che tal plaçâl dal cjistiel di Udin e à incjantât plui di 1500 personis.
Folkest cumò si sposte in Cjadovri par altris apontaments impuartants ai 10 e ai 25 di Avost.


text:
In dì di vuê, al prin colp di tos si cor in speziarie, par fâ scorte di pirulis, vitaminis e altris striaments che a prometin di rinfuarçâ lis difesis imunitariis dal cuarp. E ancje se i miedis a continuin a spiegâ che no esistin medisinis miraculosis, che imbotîsi di pirulis al pues jessi parfin pericolôs e che un mangjâ san a al è la miôr garanzie par preservâ la salût, al semee cuasi impussibil vivi cence dute cheste complicade (e costose) farmacopee.
I RIMIEDIS DI UNE VOLTE_ Al ven ben di domandâsi cemût che a fasevin lis nestris nonis, che di sigûr no vevin a disposizion dut chest armamentari di cidelis e polvarins. Scuvierzint cussì che la lôr “speziarie” ben dispès a jerin la cusine, la cjanive e l’ort.
Naturalmentri, plui che di curis par malans seris (che par chei, une volte come cumò, la uniche e je clamâ il miedi), la femine di cjase e veve dute une schirie di soluzions pai tancj piçui fastidis, magari leâts al fat di vivi a contat cu la nature e tal frêt. O ancje cualchi ricete di emergjence par compensâ une diete no simpri masse complete (la plui famose e je il vueli di riç, une vere bote di chês vitaminis e di chei oligominerâi che la cusine contadine e jere puare).
E tai ingredients de cusine, si platavin ancje i segrets de bielece des feminis che, ancje cence estetistis e profumariis, a vevin ducj i lôr trucs par un cimi di vanitât, come la aghe di camomile par sclarî i cjavei, il limon par sblancjâ lis mans e magari un toc di crodie di purcit par amorbidî la piel induride dal lavôr tai cjamps o i poleçs di frêt.
Un grum di chescj rimiedis a vevin in realtât une base sientifiche, discuvierzude tai secui in maniere empiriche, e che dopo e je stade doprade ancje de industrie che e à sintetizât i principis e ju à voltâts in prodots plui comuts di doprâ.
In altris câs, al tocje dîlu, spes a jerin pôc plui che une liende, e la validitât di une “cure” e stave plui tal “efiet placebo”, magari rinfuarçât cuntun biel surplus di preieris (che mâl di sigûr no fasevin) o di nainis rituâls che a vevin il savôr velât di une medisine pagane.
CUALCHI RACOMANDAZION_ Par cui che, in dì di vuê, al ves voie di metisi a scoltâ nonis e agnis par riscuvierzi cheste biele tradizion, al va dut câs ricuardât ben il fat che la nestre vite, a confront cun chê dal secul passât, e je avonde cambiade, e che forsit ce che al lave ben cent agns indaûr fa par une persone che e lavorave tai cjamps, che e viveve tal frêt e che e mangjave pôc, magari nol è propit l’ideâl par int che e fâs une vite sedentarie e iper alimentade (al ven par esempli iniment il bocon di ardiel par cuietâ il mâl di stomi, che no je propit une idee sane par un che al vedi il colesterôl alt…).
In plui, tocje ameti che ciertis soluzions “industriâls” a dan plui garanzie di igjene, e che cuant che si trate di robe di mangjâ o di passâsi su la piel, miôr no butâsi intun pericolôs “fâ-di-bessôi”, parcè nol è dit che un robe, dome par vie che e je naturâl, no puedi ancje fâ mâl.
Ma – dut câs – la prossime volte che us ven la tos, prime di implenâsi di pirulis, provait a bevi une tace dal bon vecjo lat cjalt cu la mîl e la salvie (se no sês fruts, ancje un got di sgnape che e scjalde…). Forsit scoltâ la none, ogni tant, nol è propit une brute idee…
Margherita Timeus
CULTURE – CUSINE. Une speziarie te cjanive............
In dì di vuê, al prin colp di tos si cor in speziarie, par fâ scorte di pirulis, vitaminis e altris striaments che a prometin di rinfuarçâ lis difesis imunitariis dal cuarp. E ancje se i miedis a continuin a spiegâ che no esistin medisinis miraculosis, che imbotîsi di pirulis al pues jessi parfin pericolôs e che un mangjâ san a al è la miôr garanzie par preservâ la salût, al semee cuasi impussibil vivi cence dute cheste complicade (e costose) farmacopee.


text:
Distret di Sant Vît di Carintie
Il distret di Sant Vît di Carintie (tod. Sankt Veit an der Glan) al è un dai distrets dal stât federât austriac (tod. Bundesland) dale Carintie.
Al è ulteriormentri divisibil in 20 comuns (tod. Gemeinden) - di chescj, 4 a son "citâts" (tod. Städte), 9 a son "comuns cun derit di marcjât" (tod. Marktgemeinden). Di seguit la liste cun i rispietîfs numars dai abitants (tal 2001).
Citâts[cambie | modifiche il codiç]
- Althofen - 4.732 ab.
- Friesach - 5.462 ab.
- Sant Vît di Carintie (tod. Sankt Veit an der Glan) - 12.839 ab.
- Strassburg - 2.335 ab.
Comuns cun derit di marcjât[cambie | modifiche il codiç]
- Brückl
- Eberstein
- Gurk
- Guttaring
- Hüttenberg
- Klein Sankt Paul
- Liebenfels
- Metnitz
- Weitensfeld im Gurktal
Comuns[cambie | modifiche il codiç]
- Deutsch-Griffen
- Frauenstein
- Glödnitz
- Kappel am Krappfeld
- Micheldorf
- Mölbling
- Sankt Georgen am Längsee.


text:
«O vês di distruzi subit il cjamp dulà che a son stadis semenadis ilegalmentri plantis di blave Ogm». E je stade cheste la richieste che ae fin di Lui e à fat ae Procure de Republiche di Pordenon e al ministeri de Justizie la Coldiretti dutun cun WWF, Greenpeace, Slow Food e altris associazions ambietalistis, dilunc une manifestazion devant de Prefeture di Pordenon.
Dut al nas dal fat che aromai si è sigûrs che in Friûl chest an si sein pastanadis gjambis di blave Ogm e che, no cate che la robe e sei stade segnalade cuntun espost ae Procure, il sorc transgjenic in chê dade al jere ancjemò in pins. Stant che e je daûr a florî, «il pericul di contaminazion di altris colturis no Ogm e je aromai une realtât» a àn dit i dimostrants.
Il biel al è che in Italie par leç no si pues coltivâ blave ogm e lis trasgressions a son punidis cu la preson dai 6 mês ai 3 agns o la multe fintremai a 50 mil euros.
Il cûr de balfuerie al è tal Pordenonês par vie che alì a son i ferbints dai Ogm (Futuragra in prime linie) che bielzà chest primevere a vevin dit che a varessin semenade blave transgjeniche. Po dut cidin fintremai ai 23 di Jugn stât, cuant che al diretôr dal Ersa i rive une buste anonime cuntun pocjis di fueis di sorc vert e une mape dulà che si diseve che chê blave e jere Ogm e si mostrave dulà che e jere logade, intun cjamp di Fane. La Ersa e à fatis lis analisis e pardabon chês fueis a jerin Ogm. Cussì l’assessôr ae Agricolture Claudio Violino, tal indoman, al à presentât un espost ae Procure.
Lis sociis che a àn manifestât, però, a àn criticât il Procuradôr di Pordenon, par vie che dome «secuestrâ il cjamp nol compuarte evitâ il sparniçament de semence e duncje no si protezin avonde chês altris colturis». Lis analisis di Greenpeace a àn confermât ta chel cjamp blave Ogm e un altri cjamp lu àn cjatât a Vivâr.
Il president dal Venit, Luca Zaia, e chel dal Friûl – Vignesie Julie, Renzo Tondo, si ben cun ferbince difarent a àn dit che la leç si à di rispietâle. Stesse posizion dal ministri de Agricolture, Giancarlo Galan, che però al à domandât ae Conference Stât-Regjons di «prontâ liniis vuide pe coesistence des colturis e di rivâ ae aprovazion dai protocoi di sperimentazion sui Ogm. O crôt che – al à concludût il ministri – no si puedi fermâ la ricercje».
Antonella Lanfrit
ATUALITÂT – Blave Ogm in Friûl............
«O vês di distruzi subit il cjamp dulà che a son stadis semenadis ilegalmentri plantis di blave Ogm». E je stade cheste la richieste che ae fin di Lui e à fat ae Procure de Republiche di Pordenon e al ministeri de Justizie la Coldiretti dutun cun WWF, Greenpeace, Slow Food e altris associazions ambietalistis, dilunc une manifestazion devant de Prefeture di Pordenon.


text:
Franceschino Barazzutti (ex sindic di Cjavaç, ex conseîr regjonâl, ex president dal BIM Tiliment, President onorari de Associazion dai sindics de ricostruzion dal taramot) al è un grum atent ai problemis da Cjargne, di fat al è part ative tai diviers comitâts, in particolâr (ma no dome) in chel de protezion dal lât di Cjavaç che lu viôt simpri presint in prime linie a difese dal teritori.
◆ «La Cjargne e je la mê tiere – al conte – indulà che o soi nassût, indulà che o ai vivût. Inizialmentri o ai studiât a Tumieç mediis e liceu, a Triest 3 agns di universitât, altris 4 agns te universitât di Mosche e po o soi tornât. I miei interès a son achì: o partìs dal principi che jo o sint il gno teritori; il gno caratar mi sburte a interessâmi di chei che a son i problemis, a presentâ propuestis, a no jessi indiferent! Parcè che o ai cjapât a bracecuel un principi: la indiference e je un brut mâl!»
◆ «La Cjargne di îr le ai vivude di un pont di viste sedi politic che aministratîf: la int e jere preparade, ancje par vie di une disgracie che e jere la emigrazion. Cuant che la int e leve fûr a lavorâ, si cjalave ator e e viodeve cemût che e jere la vite di altris bandis, cemût che a guviernavin, cemût che e jere la culture: cuant che a tornavin a puartavin achì lis ideis. O ai simpri presint chei vecjos cuant che a levin a lavorâ tal imperi austroongjarês, in Gjermanie, in Austrie: in chel periodi li, lis ideis a difese dai operaris a jerin vivis in chei paîs e, puartadis achì, a son nassudis lis latariis sociâls, lis societâts cooperativis, lis mutuis societâts… E jere miserie, ma la int e jere ative e si organizave! E curave il so teritori e i jere leade.
◆ Une grande part dal merit de cure dal teritori si à di ricognossile aes feminis di chê volte che – intant che i oms a jerin fûr a lavorâ pal mont e che a mandavin i bêçs par mantignî lis fameis – a curavin prâts, cjase, ort e dut cuant. Forsit, e cence invocâ la miserie parcè che no fâs ben a di nissun, o vin di recuperâ chel spirt li. Cuant che o soi tornât di Mosche mi soi metût in politiche, o soi finît sindic a Cjavaç. O soi stât impegnât 25 agns tra conseîr e sindic. O ai finît tai agns dal taramot: une prove gjenerâl par dute la classe aministrative e politiche, e disìn pûr che le vin superade ben! Dopo fate ben la ricostruzion, al è començât il periodi de decjadence, forsit par vie de strachece».
◆ Su la Cjargne di vuê, Franceschino al tire fûr i pugns e cu la sô grinte al dîs: «O soi demoralizât. Mi cjali ator e no cjati interès. Jo no viôt une difusion di culture e la politiche no je! I partîts a son finîts, lis associazions a àn dificoltâts e a son interessadis un grum al balon e a fâ dome sagris, ma no viodin di fâ culture… O viôt une grande decjadence. In diviers comuns, cuant che a son lis elezions, a fasin fature a meti sù un uniche liste, figurâsi! Mi fasarès plasê che a fossin opinions diviersis su la interpretazion di dâ ae realtât: dal confront e ven fûr la soluzion miôr. Ce che mi fâs vaî vuê: tantis cjasis che son cui scûrs simpri sierâts. O vin ricostruît ben ma dopo a son lis cjasis lassadis li, o a son popoladis di vecjos, o a son vueidis dal dut. O pensi a ce patrimoni che o podaressin sfrutâ (ve che o torni ae mê passion, che e je chê dal lât che al tornàs biel, net e cjalt come che al jere une volte), a trops tancj bed and breakfast che a podaressin vivi. Invezit al è dut bandonât! Alore o vin di dâsi lis mans intor. Nol è pussibil che ogni ploiade o ogni neveade la Cjargne e resti cence corint. Cun dutis lis centralinis che a son ator… parcè che le cjapin e le puartin jù in planure!
◆ Mi auguri che la costituzion de comunitât montane e vedi podês, e che li dentri e jentri int di sest che si messedi e che e vedi inteligjence, e che si meti a disposizion cun fuarce par risolvi i problemis de Cjargne e de mont. Mi auguri che al sedi cussì!
◆ I zovins cjargnei a son ducj che a studiin cumò. O ai let che i zovins aministradôrs comunâi a àn fat une associazion (e o soi un grum content), baste però che si messedin a fâ assembleis ator pai comuns, spiegant a la int. Putrop il Covid nol favorìs chest ma scrivi a puedin! E covente int gnove parcè che in nature e je une leç che i vueits no restin vueits e a vegnin jemplâts: se tu i prâts no tu ju curis, a vegnin ocupâts de vegjetazion; compagn te societât: i vueits democratics a vegnin prin o dopo jemplâts parcè che i oms si son simpri spostâts. Alore tocje che si detin da fâ.” ❚
Franceschino Barazzutti. Une vite dedicade ae difese dal teritoriMarta Vezzi
Franceschino Barazzutti (ex sindic di Cjavaç, ex conseîr regjonâl, ex president dal BIM Tiliment, President onorari de Associazion dai sindics de ricostruzion dal taramot) al è un grum atent ai problemis da Cjargne, di fat al è part ative tai diviers comitâts, in particolâr (ma no dome) in chel de protezion dal lât di Cjavaç che lu viôt simpri presint in prime linie a difese dal teritori.


text:
Cividât: il Templut langobart
Home Trois Troi Furlan Cuarte tape Cividât Foto 5
Castelmonte - Masarolis
Località attraversate
Gleseute o Oratori di S. Marie in Val, cognossût tant che templut Langobart al nasseve, secont un ûs paleocristian, in bande di une Basiliche dedicade a S. Zuan evangjelist. L'Oratori, databil al 760, si dîs che al è stât tirât sù par iniziative di Desideri, re langobart che si al veve clamât tancj artiscj impuartants.
Po dopo al è deventât Oratori dal anetût Munistîr feminin benedetin di S. Marie (cumò sierât par riconversion di sede universitarie).
Steme comunâl
di Cividât
Castelmonte - Masarolis
Località attraversate
Steme comunâl
di Cividât
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
E je tornade a scomençâ scuele: tancj problemis, i puescj di vore, ma prin di dut il dirit di vê une istruzion serie che e fâsi cressi cussience identitarie e capacitât di criticâ. Stufs de disinformazion e mala fede, un grup di insegnants e à mandât ai sorestants de Regjon e di Rome une segnalazion dulà che si lamentin pe ineficacitât e lentece che inmò in dì di vuê a van indenant e no permetin di inviâ un insegnament almancul minim de culture e lenghe locâl. No à inmò cjatade atuazion la leç buride fûr de regjon che e cjacare di une sole ore a setemane, par no plui di 30 oris ad an… duncje ben lontans di ce che al coventarès par imparâ une lenghe, ma intant al sarès un inviament.
SIMPRI MANCUL BÊÇS_ Tai regolaments atuatîfs mandâts fûr a si dîs a clâr che a podaressin no jessi i bêçs par inviâ une alfabetizazion minime par furlan che a sodisfi lis domandis za fatis des fameis. I furlans a capissin la situazion grivie dulà che o sin finîts ducj ma e à di jessi la pussibilitât di cjatâ fûr lis risorsis che a coventin, come che si pues nasâ dai finanziaments bondants stanziâts di pôc par obietîfs plui limitâts. Par cuâl motîf al è cussì “intrigôs” coordenâsi cun dutis lis leç par meti in vore ancje chê sul furlan? I milions di furlans ator pal mont a dimostrin che cjacarâ la mari lenghe (che no jere il talian in chei agns) no impedìs di cjacarânt altris, tant mancul chê uficiâl, anzit, a stice il cerviel (che lu disin ancje lis ricercjis plui gnovis).
PAL AVIGNÎ_ Ducj si augurìn che la pocje voie dimostrade cui fats fin in dì di vuê e cambii, che la strade cjapade no je che juste: in regjon e àn di lavorâ par svilupâ ancje la leç 29 che a spiete dal 2007. Ancje il setôr des trasmissions radio televisivis al è fer e lis mancjancis pe lenghe furlane a son simpri plui evidentis. No bastin però un pugn di finanziaments: al sarès necessari in prin, come par ogni lavôr, un pôc di plui amôr vêr pe proprie tiere de bande dai politics di turni elets a rapresentâ ancje il Friûl.
Tea Di Marco
ATUALITÂT – Un pôc plui di culture al fasarès stâ miôr ducj…............
E je tornade a scomençâ scuele: tancj problemis, i puescj di vore, ma prin di dut il dirit di vê une istruzion serie che e fâsi cressi cussience identitarie e capacitât di criticâ. Stufs de disinformazion e mala fede, un grup di insegnants e à mandât ai sorestants de Regjon e di Rome une segnalazion dulà che si lamentin pe ineficacitât e lentece che inmò in dì di vuê a van indenant e no permetin di inviâ un insegnament almancul minim de culture e lenghe locâl. No à inmò cjatade atuazion la leç buride fûr de regjon che e cjacare di une sole ore a setemane, par no plui di 30 oris ad an… duncje ben lontans di ce che al coventarès par imparâ une lenghe, ma intant al sarès un inviament.


text:
Se dal centralisim roman si passe a chel lombart venit, no fasìn un grant afâr!
E je tacade scuele, ma par tancj fruts la situazion no je ancjemò definide. La situazion furlane e je pardabon dificile no dome pes mancjancis intai organics, ma par une gjenerâl confusion inte organizazion. Nol è di maraveâsi. Ancje l’Ufici scolastic regjonâl – che, al è ben visâsi, al è stât declassât e cumò al dipent di chel dal Venit – al è sot organic. E cussì, no je nissune maravee che a sedin cetantis classis che a un mês dal inizi de scuele no àn ancjemò ni l’orari complet, ni la scuele cun avonde mestris, professôrs o bidei. No stin a fevelâ dai insegnants di sostegn, che a coventaressin tant che l’aiar, ma no si cjatin fûr in nissune maniere. Ma il pont plui critic a son i 100 istitûts su 172 in cheste regjon che a son cence dirigjent: e 50 a son ancje cence diretôr dai servizis aministratîfs, ven a stâi cuntune segretarie che e funzione a miezis. Lassìn pierdi la situazion edilizie: lis struturis dulà che i nestris zovins a stan ogni dì no son simpri a prove di sigurece.
Ma la assessore ae Istruzion de Regjon Alessia Rosolen, poiade dal president Massimiliano Fedriga, e à la soluzion. E fevele de necessitât di resonâ su la gjestion in forme autonome dal sisteme de scuele e de formazion. Ma no cu lis fondis che fin cumò a jerin stadis metudis di chei (par esempli, Bruno Forte, za diretôr dal Ufici scolastic regjonâl dal Friûl-Vignesie Julie) che a vevin frontade la cuistion prime di jê: cumò la gnove referente ae Istruzion e ponte il dêt su la prioritât di metilis in conession cu lis rivendicazions di autonomie di Venit e Lombardie, che a àn daûr la fuarce di referendums popolârs par domandâ gnovis competencis.
Dut ben, se nol fos cualchi pont di sclarî. A part la sotanance politiche di une Regjon che no je buine di difindisi di bessole e par rivendicâ la sô autonomie e scuen peâsi a altris che a son stimadis plui fuartis e dominantis, al ven di domandâsi: cuâl saraial il model di scuele che o domandarìn di gjestî in autonomie? Saraial un model adat aes dibisugnis di cheste Regjon o il model sovran che o larìn a negoziâ cul Stât saraial chel venit e lombart di slargjâ ancje al Friûl-Vignesie Julie? Dutis chestis Regjons a son guviernadis de Leghe che une volte e jere federaliste, ma cumò e podarès jessi tentade de semplificazion di un model politic che al tente di leâ dut il Nord de Italie intune Macroregjon di fat.
In chest câs, bisugnarès sclarî ce che e jentre la nestre scuele cui modei venits e lombarts. Modei che a son dal dut diferents dal nestri. La rispueste e je: nuie. Ce i covential ae scuele furlane? Plui atenzion aes scuelis piçulis e “multi ples” e al dimensionament des rêts, plui atenzion aes lenghis minorizadis, ae autonomie dal Ufici scolastic regjonâl sedi in clâf organizative che didatiche. Dutis robis che al “model lombart”, citât dispès tant che esempli dal gnûf Ministri ae Publiche istruzion Marco Bussetti, no i coventin: parcè che alì lis scuelis a son grandis e la maiorance e je logade in areis urbanizadis. Se a àn problemis cu lis lenghis, nol è cu lis minorancis linguistichis (di fat, no ’nd àn), ma cun chês de gnove migrazion. Pe scuele lombarde il probleme plui penç al è incentivâ la alternance cul mont dal lavôr, e lis risorsis a son orientadis su chel. Il fuart sproc pratic e la presince dai students in fabriche e dai esponents des categoriis in aule e je une costante. Pai istitûts tecnics talians la leç e fevele di 400 oris di alternance, ma chei lombarts a ’nt fasin il dopli. Di norme a son 800, ma cualchi scuele e rive fintremai a 2000. La importazion di chest model in Friûl e je pardabon impussibile. No son avonde aziendis di fat par ospitâ ducj chei students: e chês che a son, a àn cif e çaf a rindisi disponibilis par ducj i fantats che ur vegnin mandâts des scuelis. Intal Venit, il model al è simil a chel lombart, cuntune acentuazion de atenzion pes scuelis paritariis. Nuie ce dî, ma a son realtâts diferentis de nestre. E se dal centralisim roman o vin di passâ a chel lombart venit… forsit no fasìn un grant afâr! ❚
di Walter Tomada
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +